La Vijanera, inauterien lehen aldarria Kantabriatik — dantzan.eus\nHemen zaude: Hasiera › Albisteak › La Vijanera, inauterien lehen aldarria Kantabriatik\nLa Vijanera, inauterien lehen aldarria Kantabriatik\nInauteri goiztiarrena izan ohi da La Vijanera, izan ere, urteko lehen igandean ospatzen da Kantabriako Silió herrian inauteri ikusgarri hori. Aurten Euskal Herrian bertan ere -Beskoitzen adibidez- urtarrileko lehen asteburuan hasiko dira zenbait inauteri, baina normalean La Vijanerak irekitzen du neguko festen aro eder hau.\nBeste jai asko bezala, frankismo garaian bertan behera geratu zen La Vijanera inauteria. 1971. urtean, Silio herriko bizilagunak bildu eta eskualdeko inauterien bilketa egin ondoren, berpiztu zuten maskarada.\nMozorro eta pertsonaia aldetik inauteri izugarri aberatsa da La Vijanera. Aipatzekoak dira besteak beste trapajones, trapajeros, hartza, la Pepa, dantzari zuria, agure bikotea, e.a. Eta guztien artean entzutetsuena —kalaxka hotsengatik batez ere—, euskal joaldunaren lehengusua izan litekeena, zamarraco izenekoa.\nHerrian barrena kalejira zaratatsua egin ondoren tobera moduko bat egiten dute, eta kopla bidez herrian zein nazioartean urteak eman duenaren kronika satirikoa egiten dute. Ez dira falta inauterietan horren ohikoak diren antzerki ritualak: erditzea, hartzaren heriotza, e.a.\nUrtarrilaren 6an, igandean, izango da 2008ko La Vijanera Silión, txango eder bat errege egunerako. Baina inork bertaratzeko asmoa badu, hobe du bezperatik hurbiltzea edo egunean bertan oso goiz ibiltzea, jendetza ikaragarria biltzen baita eta herria oso txikia baita.\nLa Vijanera - Bideo sorta bat YouTuben\nLa Vijanera Wikipedian\nLa Vijanera webgune ofiziala


Gorka Lasa 2013/5/200:00\nAzken aspaldi honetan, krisiak bazter guztiak zipriztindu ditu. Krisia heldu ez den txokorik ez da geratzen, izurritearen gisa hedatu eta zabaldu da denean, han eta hemen.Murrizketen aroa dela esan daiteke, guraizez batzuk eta aizkorakadaz besteak. Non-nahi gertatu dira kaleratzeak, enpresa handi zein txikitan, soldata jaitsierak, desjabetzeak, hezkuntza eta osasunean murrizketak, etab.Honek guztiak gizakiongan du eragin zuzena, gugan hain zuzen ere, eta bada nahikoa motibo burumakur egoteko.Ikusi besterik ez dago autobus geltokia: bertako ilaran zain daudenetatik gehienak, burumakur. Haur parkeetan ere berdintsu: haurrak jolasean dabiltzan bitartean, hainbat guraso, burumakur. Kafetegietan, dendetan edo kalean hara eta hona dabiltzan asko ere, gazte zein heldu, burumakur.Baina ez da krisia burumakur jartzen gaituen motibo bakarra. Gure etxeetan, edo hobeto esanda, gure patriketan sartu den gaitz kutsakorra baino ez, sakelako telefonoa, alegia.Uneoro eta non-nahi ikus dezakegu norbait telefonoa eskuan, eta bertara, burumakur. Mezuaren zain agian, salbazioa Whatsapp bidez iritsiko denaren itxaropenez.\nUnai Muñoa 2013/5/109:03\nSantiagoko bidearen parekoa da bizitza; Norbere konpainian, barrura begiratzen duen bidaia, zer gerta, zer ikusi eta zer ikasi zain. Pauso bakoitzak misterio berri bat ekarri dezakeelakoan, beldurraren eta irrikaren arteko nahasketa tentagarria. Bizitza magiaz beteriko abentura gazi-gozoa izaki, badirudi inteligentea ere badela, eta bakoitzari dagozkigun ikasgaiak jartzen dizkigula bidean. Bideo jokoen antzera, pantaila bera mila bider errepikatzeraino, herensugea menderatu ezean. Eta behin mendean hartuta? hurrengoa zain, eta hurrengoa, eta hurrengoa…Maitasuna bizitzaren eta zorionaren motortzat onartuta, eta bidean joan-etorrian dabiltzan beste hamaika erromes gurutzatuko zaizkigunez, hobe dugu bestea ulertu… lehiakide ordez bide-lagun bihurtu, arerio beharrean konplize, gure buruaren ispilu eta ez gure epaiaren zain dagoen akusatu, edo alderantziz… Besteek osatu egiten gaituzte, eta ez, sinestarazi nahi diguten gisan, arriskuan jarri. NI-tik GU-ra eta GU-tik NI-ra sortzen den oreka askea behar luke. Bakoitzak gure bide eta prozesio propioa daramagu, baina etapaz etapa besteengana inguratzen gara, babes eta konplizitate bila. Maitasun premiak batzen gaitu.Elkartzen garen legez banatzen gara, ordea. Baliteke aldi batez batera bidaiatzea, baina bakoitzak norabide bat dugunez, baliteke denborarekin bide desberdin bat hartzea ere, edo ez… Nork daki… Dakiguna da, gure burua izango dugula bidaia-kide ziur bakarra. Jabeak eskainitako makilari hozkatzen dion zakurtxoa bezalakoak gara. Geuk hozkatzen ditugun menpekotasunen eta beldurren makilek astintzen gaituzte ezker-eskuin, jabeak nahi bezala. Ez gara ohartzen ordea, nahi dugunean makiltxoa askatu besterik ez dugula, ezerk ez gaituela lotzen, aukeratu genezakeela bidea, alegia.Santiagoko bidea bezalakoa da bizitza; non hasiko zaren badakizu, baina ez norekin, nora, eta noiz iritsiko zaren. Onena gertatzeko dago!\nMailu Arruti 2013/4/199:00\nZer eramango zenuke inor bizi ez den irla batera?Erantzun ohizkoenak.: Liburu on bat. Praktikoena: metxero bat. Aitor ezina: neska/mutil katxarro bat. Aste honetan antzekotasun handia duten hizketaldi bat baino gehiago entzun ditut Bermeoko sute izugarria eta gero.Zer aterako zenuke zure etxetik gauez, lotan zaudela, larritasunez etxeko atea joko balute eta etxea sutan dagoela oihukatu?Erantzun xelebre bat baino gehiago entzun dut. Lehenengo haurrak. Arrazoizkoa. Lehenengo neroni. Arrazoizkoa hau ere. Lehenengo haurrak, etxekoak, neroni, katua, txoria, argazkiak, ordenagailua, poltsa, dirua, libreta, famili liburua, etxeko eskriturak, aseguru poliza,Haur batek amari: lehengo futboleko kromoen kolekzioa!Arrazoiz jokatuko bagenu, esnaera traumatiko horretan zer da aterako genukeena? Noski berreskuratu ezin dena. Argazki zaharrak, dirua, beste guztia kopiatu daiteke.Baina herio horretan ez dugu arrazoiz jokatzen. Inork ez dakigu nola erreakzionatuko genukeen. Ez ahal litzake momentu horretan agerian geratuko gure benetako izaera?Lehenengo momentuan, bizilagun guztiak eskaratzera jaitsi eta izugarrizko gertutasuna sentituko genuke denok ondo gaudela ikustean (nahiz eta egunerokotasunean diferentzi bat baino gehiago eduki) eta bigarren momentuan elkarri begira jarriko ginateke. Hara hau hanka-hutsik jaitsi da. Eta beste hau beti hain panpoxa, piura horrekin lo egiten al du? Eta beste hau zer, beti bezala poltsari lotuta.Larritasun hauetan asko ikasten dela iruditzen zait. Gure sen primarioenak agerian uzten ditugu. 83ko uholdeak etorri zaizkit gogora. Ikaragarrizko triskantzak eta ikaragarrizko laguntasuna.\nAsier Odriozola 2013/4/128:57\nJoan den urtean Athletic taldeari gorazarre egitea otu zitzaidan zutabe honetan bertan. Egundoko denboraldia egin zuen eta nahiz lasartear askok ikusi ere ezin duten, han joan ziren burura etorri zitzaizkidan hitz guztiak lasai ederrean.Pentsatuko duzue lagunartean entzun behar izan nituenak hura argitara eman zuenean Txintxarrik. Alegia, aski zutela komunikabide guztietan, bereziki ETBn esaten zuten, ematen ari ginen albiste sortarekin eta etzela bidezkoa herriko aldizkarian ere hura irakurri behar izatea. Zorrotz baina aldarte onean esaten zizkidaten eta nik, jakina, kiroltasunez entzun nituen, areago, nere gogoko taldeak Manchester, Schalke eta Lisboako Sporting kalera bidaltzen zituela ikusita.Gauzak asko okertu dira San Mames zaharrean ordea. Aurten, nahasi eta zikin dabiltza hango urak eta nongoak garbituko eta Realekoak.Kasualitatea ere bada, Athletic gainbeheran doanean Realak berebiziko denboraldia egitea.Lagunek sinisten ez badidate ere, pozten naiz. Gaizki pasa dute oso txuriurdinek bigarren mailako esperientzia horretan eta haren ordainez edo merezi dute poz pixka bat.Zorionak beraz eta zukutu ondo aldeko garai hauek, Athleticek urtebeteko tregua txiki bat besterik ez dizue eman-eta!!\nTipi tapa, tipi tapa..\nAne Labaka 2013/3/229:01\n1199. kilometroa burutuko du Korrikak ni lerro hauek idazten ari naizen bitartean. Ordu batzuk barru iritsiko da Gasteizera eta hemen dagoeneko usaindu liteke giroan, kanpuseko ikasle bazkari jendetsuan nahiz kale ertzetan kilometro kopurua adierazten duten paneletan. Gaurkoan ez nator ezer berria esatera. Ez espero, beraz, nigandik hitz joko orijinalik edo sorpresarik. Dakizuen bezala, aspaldi hasitako bidea da euskararena. Bide horretan izerdi tantak malko ere bihurtu zaizkio zenbaiti. Izan ere, askori ahaztu egiten zaie benetako Korrika lekukoa Baionara iritsi ondoren hasten dela. Astelehenetik aurrera, fabriketan, ikastoletan, gau eskoletan, euskaltegietan, kalean, tabernan, udaletxeetan, herriko plazan… Orduan ere euskara eman beharko diogu elkarri. Oraindik zalantzan jartzen duten horiei argi uzteko euskaraz dena egin daitekeela; jolastu, gozatu, eztabaidatu, maitatu, haserretu, adiskidetu, poesia idatzi, kantatu, eta Suarezen esanei aurka eginez fisika kuantikoari buruz hitz egin ere bai, zergatik ez? Begiratu bestela Etxepareri, gaur egun mingainetan, belarrietan eta bihotzetan daramagun hizkuntza (eskribitu ezina zen hura) eskribitzea lortu zuen! Aurreko astean, Aitorrek, AEK-ko ikasleak, bi esaera zahar gehitu zituen bere koadernoan: “Gustoko tokian aldaparik ez” eta “Ezina ekinez egina”. Niri ere aldapan gora goazela iruditzen zait askotan, baina bada garaia gugan sinisten hasteko eta ezinezkoak egiteko. Bagoaz korrika…\nJone Miren Hernandez 2013/3/159:19\nUdaberriaren atarian izanda, erakusleihoen koloreak nabarmen aldatzen hasi dira. Atzean geratzen ari dira neguko tonuak: beltzak, grisak, marroi zein urdin ilunak… Koloreek urtaro berri bat igartzen dute. Halere, azken boladan badira beste kolore batzuk gurean modan jarri direnak, udaberrian nahiz neguan. Kaleetan, ikastetxeetan, hainbat lantokitan… horia, urdina eta berde iluna paisaiaren parte bilakatu dira jada. Egun, ohiko zaborrak apainduta agertzen dira kolore ezberdineko poltsekin. Kolore bakoitzak esanahi bat du. Ezaguna da: urdinean papera, horian -nagusiki- plastikoa eta berdean ilunean gainontzekoa.Ez dakigu geratzeko etorri diren edo birziklapenaren garapenak ordezkatuko dituen oraingo ontziak eta koloreak beste batzuengatik. Denborak esango digu. Azken finean, birziklapena gizakiaren historian zehar garatu den praktika bat da. Eta pentsa daiteke gero eta protagonismo handiagoa izango duela gure bizitzan. Birziklapenak bizi iraupenarekin, beharrarekin, aurrezteko nahiarekin du, besteak beste, lotura. Birziklatzen da zaharra berriz margotzen denean, puskatutakoa konpontzen denean, behar ez duguna oparitzen dugunean, eskura ditugun erabilitako osagaiekin zerbait sortzen dugunean… Praktika guzti hauen atzean positibotzat jo izan ditugun balioak egongo lirateke. Baina denborarekin, balio horiek bigarren maila batean uzten joan gara eta beste batzuei eman diegu lehentasuna: distira egiteari, berria izateari, modernoa izateari, modan egoteari, kontsumitu eta erosteari… Bai, baloreaz ari gara, ez bakarrik koloreen kontuaz.\nGorka Lasa 2013/3/89:34\nEz dago etxean geratzeko aitzakiarik, kalera irten eta aldarrikapenarekin bat egiteko eguna da. Emakumeen Nazioarteko Egunaren harira hainbat ekitaldi egingo baitira gaur Euskal Herrian. Emakumeen eskubideen alde, manifestazioak antolatu dituzte hainbat alderdik, sindikatuk eta mugimendu feministek, eta agerraldiez gain, hitzaldiak, lehiaketak eta erakusketak ere antolatu dira.Berdintasuna aldarrikatuko dute gobernu, erakunde eta hedabide guztiek, asmo onen berri emango dute, indarkeria matxistaren gaitza deitoratuko dute, eskubideak bermatu beharra aipatuko dute, eta berdintasuna, batez ere berdintasuna aipatuko dute behin eta berriz. Ezberdintasun honen aurka borrokatzeko instituzio desberdinak daudela, eta legegintzan lorpen handiak eman direla.Gure gizartea ez dela matxista, baina badakigu gizon ala emakume jaiotzeak abantailak eta pribilegioak, edo, desabantailak eta zailtasunak dakartzala. Herrialde aurreratua eta zibilizatua garela, hemen emakume libreak nahi duena izan eta egiteko eskubide berberak dituela, berdintasunak bermatzen dizkiolako. Eta bihar zer? Urteak daramatzagu Martxoaren 8an gizon-emakumeen arteko berdintasuna aldarrikatzen, baina jokabide matxistak behin eta berriz errepikatzen dira gizarte maila guztietan.Generoei sozialki ezarritako mugak eta estereotipoak hautsi behar dira, eta emakumeak baztertzen eta makurtzen dituen eredu maskulinoekin amaitu.Gizartea osatzen dugun guztiok, beste baloreez gain, errespetuan, erantzukizunean eta berdintasunean oinarritutako heziketa beharko genuke eredu aurrerantzean Martxoak 8 eguna OSPATU ahal izateko."\tGorka Lasa\t0\t0\t-1\t-1\t1.604\t8310\t0\t150\t1\t#lasarteoria #iritzia\t0\t1087\t2013-03-11\tAstelehena\t2013-03-11 0:00:00\t1087\t00\t1 / 1\nUnai Muñoa 2013/3/18:56\nOraingoan, gizontasunari erreparatu nahi izan diot, zinez gai garrantzitsua iruditzen zait eta. Zorionez, berdintasunaren aldarriak gero eta indar gehiago hartu duen garai hauetan, ezinbestekotzat jotzen dut gure gizontasuna ausnargai jartzea. Jakinak dira gizon izateak berekin dakartzan rol eta gain kargak. Gogorrak izan beharrak ahul egiten gaitu, eta ahul garela ez onartzeak bakartu eta emozionalki isolatzen gaitu. Sexualki lortzen dugun palmaresak mailakatzen gaitu. Segurtasuna adierazi behar horretan, izuaren preso bizi gara. Indarraren balioak biolentzian hezten gaitu. Oihaneko errege ez bagara gure identitatea kolokan sentitzen dugu. Negar ez egiteak besarkadak galarazten dizkigu… luze jarrai genezake adibideak eman eta eman.Nire gizonkeriak ezagutu eta gizontzeko bidea egin nahi dut, bere osotasunean, emakumeekiko berdintasunean, baina gizon izateari utzi gabe. Ezinbestean apurtu beharreko kateak baitira generoak ezartzen dizkigunak, eta gizonok bide luzea dugu egiteko oraindik.Hau da datorren martxoaren hamalauan, Lasarteko Manuel Lekuona kultur-etxean, Imanol Kamio piano joleak, Aitor Atxega gitarra joleak eta Ander Lizarralde eta Unai Muñoa bertsolariok eskainiko dugun emanaldiaren muinetako bat, “Ez gara Palestinaz ari” izendatu duguna. Bertan, gure bertute eta alde kutreenekin garen bezala agertzeaz gain, gure gizonkeria agerian utzi eta eredu berrien bila abiatzeko premia aldarrikatzen dugu, bada garaia eta.Gure kantak dioen moduan: kartzela bat bada zure bizitza, zeu zara orma, barrotea, giltza… gizonek ez dute egiten negarrik eta horregatik gaude hain bakarrik. Ez zaude bakarrik, ez zara bakarra, guztiok daukagu elkarren beharra.\nMailu Arruti 2013/2/159:51\n“Politikoki zuzena” nondik sortu ote da esaera hau? Zerbait, politikoki zuzena dela diogunean zer esan nahi dugu? Inor ez mintzeko modukoa dela, edo gehiengoak espero duena dela, edo gizarte/kultura honetan onartua dauden parametroetan ulertzen dugula.Jaunak, nola iritsi gara hona?Bi hitz hauetako zein parte ez dugu ulertu? Hala bien loturak osatzen du koktel lehergarria?Zuzena zer den eta zer ez, sarritan erlatibizatzen dugu baina aurretik “politikoki” jarrita zuzentasunak hartzen duen esanahia garbia da. Garbia bezain kontraesankorra. “Zuzena” eta “politika” ura eta olioa ez ote dira? Politika tradizionalari kiratsa dario. Politikan gizarteari zerbitzatzeko borondatez sartzen omen dira. Bai alajainetan!Okerrena da herri xehearen artean politikan bakoitzaren onurarako aritzea dela normaltasuna. Bestela zergatik sartuko zara ba, saltsa horietan? Ezer ez ateratzeko? Ideia hori zabaldua dago eta hori da benetan arriskutsua. “La picaresca española”. Onartua eta graziosoa gainera. Agintariek eredu bikainak ematen dizkigute, gero moralinaz jantzitako nahi adina zerga igotzeko eta nahi adina murrizketa egiteko. Delinkuentzia eta inseguritatea emigrazioak ekartzen omen ditu.Orain Espainiako eskuinari tokatu zaio. Baina etxe aldean ere ba omen da halako antzekorik. Angulak jan nahi badituzue, zuen diruarekin ordaindu. Guri gerrikoa estutzeko eskatu diguzue.Europako edozein herrialdetan gobernua erori zen aspaldi baina, ”España is diferent”. Sarritan boterearen erotikak irabazten du partida. Haragia ahula da. Jaiotzaz gara berekoiak. Lasai, Roucok barkatuko zaituzte, zuek damutu, eta jarrai lehengo bidetik. Aurrera mutilak!Badakit zergatik ez diren mozorrotzen, ustel miserable batzuk izan eta herri ordezkarien bizitza egiten dutelako. Bizitza guztia mozorrotuta!\nAsier Odriozola 2013/2/89:36\nAlferrik da, Estatu Batuen eragina gure kultura, adimen eta bizitza ikuskeran ukaezina da. Horrekin, zuritu nahi dut neure burua gaurko pentsamendu hauei jarritako izenburua jarri ondoren. 49ers talde bat bada, Futbol amerikarrean aritzen dena oso oker ez banabil.Beno, 45ers orduan. Hori delako idazten duenak, eta neurekin batera herriko beste lagun eta ezagun askok aurten harrapatuko dugun adina, bihar bertan nire kasuan.Eta, orain artean gertatu izan zaidan bezala: dena ondo, aizue. Askok dio 20, 30, 40 edo 50 urte betetzen direnean izaten dela halako krisi moduko bat, bizitzak eskuetan behera ihes egin dionaren sentsazioa duena asko dela alegia han eta hemen. Ez da nire kasua izan, akaso, bizitzako urteetako bakoitza edo areago, bizitako esperientzia bakoitza bakarra, intentsoa eta goitik behera dastatutakoa izan delako. Eta gauzak hala egiten direnean arraroa da bizitzak ihes egin dizula pentsatzea ere. Eta urteek aurrera egin ahala, denbora abiada handiagoan doala dioenari gomendio bat: geratu!!! Bizi instante bakoitza eta hala geldotu egiten da trenaren martxa. Jabetu bestela oporretan etxetik kanpo ibiltzen garenetan zer gertatzen zaigun. Egunetako bakoitzak luzeagoa denaren itxura hartzen du: biziago, esna-esna, erne gaudelako ikusten dugun gauza bakoitzaren aurrean, gehiago eta intentsoago bizitzen dugulako momentua, errutinarik gabe, hori baita, errutina, dena gris bihurtzen duena, bizitzari gatza kentzen diona, egunen joan etorria azkarra, zentzugabea eta nihilista bihurtzen duena.Bada zerbait, “ona” guzti honetan: gure esku dagoela zein jarrerari heldu eguneroko martxan. Gure esku dagoela zein bizimoduren aldeko apustua egin. Zorionak, neure buruari, ze letxe!!\nAne Labaka 2013/2/19:05\n“Zuek ezpazerate kontentu errua ez daukat ez nik, txistuak jo dituzute bainan maite zaituztet oraindik”. Xalbador. 1967ko Bertsolari Txapelketa Nagusia, Anoetako pilotalekua.2013ko urtarrilaren 14a. Sevilla. Wert ministroaren konferentzia izan behar zuena. Ez gaude kontentu. Zure errua da. Bai, asko maite zaitugu. Txistuak, oihuak eta txistu gehiago.Egin froga interneten, hasi erreformari buruzko informazio eta iritzi bila eta azpimarratu gehien errepikatzen diren hitzak; hezkuntza atzerakoia, unimorfoa eta berzentralizatua.Baina denen artean Agirrezabalaren hitzak egin zaizkie nire belarriei gordinen: “Jose Ignacio Wert espainiar ministroak aurkeztutako hezkuntzaren kalitatea hobetzeko lege aurre-proiektua euskararen eta euskal hezkuntza sistemaren aurkako erasorik larri eta handiena da”.Zenbat urte Euskal Eskola Nazionala aldarrikatzen, beste zenbait ezaugarri izateaz gain, guztiz euskalduna izango zen hori irudikatzen. Ohikoa delako tamalez, EHUn lau urteko karrera bat euskaraz egitea hautatu eta hirugarren mailara iristean zuk egin nahi duzun hautazko ikasgaia gaztelaniaz soilik eman zenezakeela jakitea. Edo Euskal Ikasketetako graduko lehen urtean euskara lotsagarriz diharduen irakasle bat entzun behar izatea astean lau orduz. Orain arteko egoerak horrelako eta antzerako adibideak barne hartzen zituen. Hori jakinda, nolakoa izango da Wertek norabidetzen duen egoera berria?Zapalkuntzaren aurka eta maite dugunaren alde egiteko beharra sentitzen dugu beste behin. Horregatik, txistuak zuretzat Wert jauna, oraindik euskara maite dugunon partez, txistuak.\nGorka Lasa 2013/1/259:04\nEuskal Herriak duen kokaguneagatik leku berezia dela esan genezake, besteak beste, lurraldea bitan zatitzen duten bi isurgune ditugulako, kantaurikoa eta mediterraneokoa.Beste hainbatetan gertatu izan den bezala, urtarrilaren 12 an, Bilbon, euskal presoen eskubideen alde antolaturiko manifestazioak ere zatiketa ekarri zuen, aldekoen eta kontrakoen artekoa. Baina oraingoan, ordea, zatiketa ez zen giza-uholdea gelditzeko gai izan.Euskal Herriko iturburu desberdinetan jaio, eta mendietan behera, ibarrak eta haranak zeharkatuz, Bilborarteko autopista eta errepideak hartuz, Bilboko kaleak giza-uholde batez bete ziren, Bilbok gainezka egin zuen.Manifa garai berean, euria hasi zuen, erruz, goi-behe. Ondorengo orduetan ere ez zuen atertu, bota ta bota, eta urak handitzen zihoazen, ibaiak hazten, bazterrak putzuz betetzen. Hainbat tokitan ibaiek gainezka egin zuten, belardi soroak guztiz estali arte eta larrialdietako emergentzi planak martxan jarri ziren.Ohi den gisara, ekaitzaren ondoren, barealdia eta urak bere onera . Xabier Leteren kantak dioen bezala: “…Itsasoan urak handi dire, murgildu nahi dutenentzat….”Argi geratu da uholde guztiak ez direla berdin neurtzen, benetako erantzukizuna dutenek ez baitute larrialdietarako emergentzia plana martxan jartzen, milaka lagun, ur handitan murgiltzeko prest izan arren, beste herritar askoren eskubideak urak eramaten dituen bitartean.\nJone Miren Hernandez 2013/1/189:10\nAbenduak 24, arratsaldeko 19:00ak. Okendo plaza jendez gainezka dago. Neska-mutilak, adin orotakoak, herriko auzo guztietakoak. Musika entzuten da. Giroa ezin hobea. Mugimendu guzti honen artean gauza batek deituko dio bereziki arreta bertaratzen denari: ilara luze batek zeharkatzen du plaza punta batetik bestera. Txukun-txukun, bata bestearen atzean, umeak eta helduak. Domino pieza zutituen antzera. Porrotxek muxuak banatzen ditu kantoi batean. Mari Domingik ilaran daudenen itxaronaldia arindu nahian edo, bere burua eskaintzen du gutunak jasotzeko. Izan ere, gutxienez umeak bezain beste gutun daude errenkada horretan. Behintzat, gutun-azalak daude agerian, barruan, seguruena, amestutako jostailuen zerrenda, hitzez edo margotuta; agian kontakizunen bat, urte osoko balantzea: “txintxo portatu naiz” edo… Amets horien zerrenda bezain luzea da Olentzero agurtzeko lerroa. Desioen segida bezain geldoa da Olentzerok ume bakoitzarekin duen elkarrizketatxoa. Denbora guztiz mantsotu da: artisauaren erritmoa irudikatu daiteke: umeak pentsatu, irudikatu, erabaki, idatzi, marraztu, kartazalean sartu, berau itsatsi, gorde. Gabon bezperan kartazala hartu, eskutik heldu (gogor, sendo), Okendora joan, ilaran jarri, itxaron, itxaron, …. Itxaron gehiago. Azkenik oholtzara igo, gerturatu, begiak zabaldu, zabaldu gehiago, ahoa ireki, ireki gehiago. Olentzero agurtu. Muxua eman. Gauza batzuk bere denbora behar dute. Eta begira gaudenok (gurasook), behingoz, ez gaude gauzak azkartuko lituzkeen teknologia berriren baten zain.\nUnai Muñoa 2013/1/119:09\nGora bihotzak! Min dut bihotzean. Errabia barreiatzen da nire erraietan barrena kaleratze bakoitzean. Ez naiz ausarta ordea, eta neure izuan gordea, salbatzailearen zain dihardut otoitzean. Beharrak behar, odolaren balioz irabazitako eskubide murrizketak irenstear… eta gaitz erdi, gainontzean… Zer gertatuko litzateke baina, egoera kritiko hau iraultzea lortzean? Desberdin jokatuko al genukeen erratuak oroitzean? Min dut bihotzean.Bidean bada garbitu beharreko sasi eta belar txarrik, parlamentutik bankura. Arazoaren gako nagusia baita sistemaren hezurdura, baina, noren kontura? Bideoz grabatu ezingo diren pelotazo eta porrazoen zentsura, eta ardura, eskutik eskura… Lehen esku bat bolantean eta bestea leihopean, orain berriz, bi eskuak burura. Autokritikarako garaia heldu da. Karreretako zaldien pare, alboetara begiratu gabe, egin gara hondorik ez duen luxuzko zakuaren jabe. Kontuz! Bizilagunen sorbaldaren gainetik begiratuz, baloreak galdu ditugu hala ere. Eta orain, salbatzailearen zain, gauden bezala gaude… Dena da aldarri, haserre eta atsekabe, baina norberari dagozkion erantzukizunak, non daude? Burtsaren osasuna, Jaurlaritzako ogasuna, enpresa handi, ertain eta txikien estuasuna, munduko hirugarren gerra ekonomikoa denaren oihartzuna… Salgai jarri dute herritarron askatasuna, geuk oparitu dieguna. Zer da ordea etxean zain mantentzen gaituena? Bildurra eta aspaldi galdu genuena; elkartasuna.Salto bihotzak, eta iratzarri nau neguko hotzak. Zergatik ez ditugu erakusten hortzak? Diosta nire baitan marmarrean ari den ahotsak. Zein den norberaren errua baleki bakoitzak… Gorbatadunen cohiba ketan desagertu dira gure bizipozak, txokoan kizkurtuta gauzkan bitartean guztia galduaren lotsak. Erakutsi hortzak diosta barruko ahotsak. Gora bihotzak!!!\nMailu Arruti 2012/12/140:00\nKaixo lagunok: Espainia aldetik bueltatxo bat ematetik nator. Zehatzago esan da Andaluziatik. Km asko egitearen ondorio izango da edo… Melchor Miralles, Isabel San Sebastian, Del Olmo, RN, SER, Onda 0, Radio ABC, eta antzekoen uhinek disparatutako erradiazio izpiak jasatetik.Harritzekoa bada ere, azken 15 egunetan euskaldunak nahiko bakean utzi gaituzte. Katalanak zituzten jomugan. Inondik ere independentismoak kriston jipoia hartu omen du???? Ja!!!Espainiar nazionalismo erradikal bezain kutre horrek non kokatzen du bere abertzaletasuna? Folklorean? Ez jada hori oso degradatua dago. “País de pandereta”. Ez, ez. Ekonomian? Nahiko izorratua daukate (izorratu dute) azken aldian. Ez jaunak! Lurraldetasunean. Guri ukatzen diguten horretan. “España, una, grande y libre” hori, bakarra eta batua dela zalantzan jartzen duen oro, kataklismo bat da.Bestalde Andaluzia herrialde zabal eta aberatsa, espoliatu egin dute. Kostalde zoragarria espekulatzaile eta politiko ustelek erabat izorratu. Eta Europar turismoaren morrontzara kondenatu. Lurraldetasuna bai, baina lurraldea gehixeago maitatu behar da. Lur emankorren %90a jabegoaren %3aren esku dago. Zer egin gosea eta miseriaren aurrean? Guk hemen Sahararako janari bilketa egiten dugun bezala, Janari Bankuak martxan jarrita dauzkate, baina bertako jendearen artean banatzeko. Badakit hemen ere badaudela, baina momentuz ez ditugu guk betetzen, enpresek baizik, instituzioen laguntzaz.Eta errematea: La Caixaren iragarkia. Bartzelonako futbol izar horietako baten hitzetan “bertako” gosearen aurka egiteko kanpaina iragartzen du. Kafkak ere lanak izango lituzke hau esplikatzen!Eskerrak Marinaledara bueltatxo bat egin genuen. Bai, Sanchez Gordillo (Hiper batetik bi karro janari ordaindu gabe ateratzeagatik ezagutarazi nahi izan duten alkate gaizkilearen herrira) www.marinaleda.com. Eman bistadizo bat. Marinaledan ez dago ia langabeziarik,ez goserik, ez desjabetzerik. Aurretik deskribatutako zabortegi horretan loratu den arrosatxo usainduna. Autogestioari panikoa zaio. Desjabetzeak pairatzen dituztenek diote: ”Si se puede”. Baina niri, barkatuko didazue, Obamarena gehiago gustatzen zait. “Yes we can”. GUK ahal dugu.\nAsier Odriozola 2012/11/309:19\nMilioi terdi lagun bai Bartzelonako kaleetan. Irailak hamaika zituen, Diada-eguna katalanentzat. Urtero ospatu izan dute baina ez aurtengo sona, arrakasta eta jarraipenarekin. Milioi terdi lagun kaleetan ez da nolanahi biltzen eta asko pentsa arazten du argi denez. Madrilen kezka sortu zuen baten baino gehiagoren barrualdean. Ordurartean Kataluña, aldarrikapen batzuk gorabehera, oso modu errezean eramateko auzia zen estatuarentzat. Aurten ordea alarma guztiak marruka hasi zaizkie independentzia eskean halako jende oldea ikusita.Hori Madrilen, esan bezala.Eta Katalunian bertan ere askoren burmuinak martxan jarri ziren. ERCkoek pentsatuko zuten hura zela beraien ideietara bildutako andanaren gozamena. Denak independentista ikusiko zituen estelada-banderak tarteko.Eta batzuk hala izango ziren baina beste asko nazka nazka egindako herritarrak besterik gabe. Handik dirua erruz joaten dela Madrilera eta bueltan askoz ere gutxiago itzultzen dela somatzen duena.Eta banderak aipatu ditudanez, hain juxtu, Artur Mas presidenteak manifestari guztien bandera hartu nahian autodeterminaziorako ziaboga jo zuen, nahiz martxa hartan azaldu ez, haien buru buruan jarri nahirik edo.Eta 62 parlamentarirekin gobernuan zegoen CiUk erabaki kurioso bat hartu zuen: hauteskundeak deitzea legegintzaldiak bi urte ere egin ez zituenean oraindik. Milioi terdiko erakustaldi hartan arrantzan egin eta sare-pelajikoak bota nahi izan zituen Mas presidenteak bi usterekin: jendeak erabakitzeko eskubidearen alde egingo zuela, eta bera hautatuko zutela horretarako gidari.Lehenengo ustean bete betean asmatu zuen Arturrek, bigarrengoan ez hainbeste: 12 parlamentari galdu ditu CiUk ezustean, eta beti independentziaren alde egin duen ERC saritu dute. Aspaldiko esaera gaurkotu zaio “molt honorable” katalanari: usteak erdia ustel.\nMende laurden irri\nAne Labaka 2012/11/238:46\nHaur gazte ta heldu, mundu berri bat helburu… nor ez da irrien laguna?Mende laurden pasa da hasierako Beltxi eta Xalala haietatik. Tantaka yotanka, Pingui eta Makarroiak kantatzen genituen txikitan. Zenbat aldiz ikusi ote genituen telebista zaharrean zuen bideoak, gurasoei kotxean kaseteak berriro eta berriro jartzeko eskatu, izorratu arte. Orain, erotu egiten naiz Gasteizko gaztetxean parrandan Marikalanbre abestia, tristurak sendatzeko aspirina, jartzen dutenero eta lehengusu txikia eramaten dut zuek ikustera berak baino gehiago nik gozatuko dudala jakinda.Handitan Ane pirata izan nahi dut olatu gainean izarretara joateko. Largabistarekin natura zaindu. Goizero minutu bat hartu bizitzari “milesker!” esateko. Pupu eta Lore maitasunez (edo maitatasunez) elikatu. Martin bertsorekin kantatu irriparre bakoitzak dakarrela garaipena. Abuela Marialuisari eta amona Josefinari geranioak oparitu. Belekoi anderea izateari utzi. Amatxori goxo-goxo abestu eskatu gabe eman dizkidan musuen truke. Mundu zaharrari irriparre laranjak margotu. Jolastu eta oherakoan ilargia itzali. Bizitza, bihotza eta hizkuntza eskuetan hartu, ez gaudelako salgai. Pentsatu, sentitu eta ekin; biok dantzan, biok hegan, elkarrekin, ni zurekin zu nirekin egon gaitezen behingoz. Geurea dena abordatu euskal piratekin batera, horrela soilik iritsiko baita eguna biok elkar ikusiko duguna. Euskal Herria euskal irria bihurtu.Lehen miresten zintuztedan, orain gehiago. Maite zaituztegu, ilargiraino eta bueltan. Txokomarrubizko muxu bana.\nGorka Lasa 2012/11/169:05\nAzken argi izpiez goxatzera bi amona iritsi dira haur parkeko bankura. Beroietako bat, jertsearen mangapetik paperezko zapi zimurtu bat atera, eta bere lekua izanen dena garbitzen hasi da. Zapia bezain zimurtua duen esku zurbila, lehenengo hara eta gero hona darabil. Ondoren, eskuin besoa ipurtazpian sartu eta gona lisatua kontu handiz bildu du, esertzerakoan zimur ez dadin.Bestea ondoan jarri zaio, edo jarri dute, gurpildun aulkian ekarri baitute. Honek, aurpegia argal, ahoa erdi irekia eta begizulo sakonetan ditu galduak begiak. Haurrei begira geratu da, baina ez dago haur jolasik bere buruan. Buru desordenatuan haurtzaroko oroitzapenak gordeta dituen kutxatxoa ezin aurkitu dabil, edo besterik gabe, ez zuen haurtzarorik izan, lana gogor egitea tokatu baizitzaion. Lehenengoak hitza ematen dio, baina gaixoak ez dio deus. Honen atzean dagoenak erantzuten dio ordea, 40 urte gazteago den ahotsak. Ahots eztia du, goxoa eta apala, eta hitz egiten duen eran laztantzen du bere eskuaz amona. Maitekiro, emeki gora eta behera sorbaldan. Eskutik heldu dio hotzak dituen ikusteko, eta igurtzi batzuk emanez epeldu dizkio, azala azalaren kontra. Amonak ez dio ezer, ez du keinu zipitzik ere egiten. Berak ez daki esku horiek ere ez dutela haurtzarorik izan, eta ez daki han nonbait familia bat utzi dutenik, eta ez daki noizbait bere etxera itzuliko direnik. Baina dakiena da, urrutiko esku beltzaran horiek maitekiro, emeki eta goxo laztantzen dutena.\nJone Miren Hernandez 2012/11/99:07\nBizikletek gobernatzen dute Kopenhage hiria. Kotxeek, motorrek edota autobusek baino toki gehiago hartzen dute eta semaforo, geldiune zein bidegurutzetan lehentasuna dute. Bizikletek duten protagonismoa harrigarria da bisitari zein turista askorentzat. Udak ezinbesteko aukera ematen du bi gurpilen gainean hiriaz gozatzeko. Baina hotza, euria edota elurra iristean, zer egiten dute bertakoek? Txirringan ibiltzeko duten abilezia eta trebetasuna ikusita (umeek zein helduek) ez du ematen aldizkako erabiltzaileak direnik. Aldiz, une gogorrenetan eguraldiari aurre nola egin dakitela dirudi. Kopenhagenekin akordatzen naiz askotan gurean lehiotik euria etengabe ikusten dudanean. Euripean jaio, hazi eta ximeltzen gara -klima aldaketa gertatuta ere- baina, noraino ikasi dugu horrekin elkarbizitzen? Merkatalguneetara jotzeaz haratago… noraino garatu ditugu estrategiak eguraldi txarrari aurpegi ona jartzeko? Garai batean asko ziren aterpeekin eraikitako gune zein etxebizitzak. Zumaburun dugu gertuko adibide bat. Ibai ondoko arkupetan paseo luzea egin daiteke babesean. Gaur egun, aldiz, oso gutxi dira horretan erreparatzen duten arkitektoak edota eraikin enpresak. Metro guzti guztiak salgai daude. Bestalde, aterpe azpian gorde ohi direnak (umeak, nerabeak, gaztetxoak…) ez dute beti irudi ona ematen… (soinua, zikinkeria …). Kopenhagen txirrindularientzako bide zoragarriak garatu dituzte eta bertako hiritarrek ezingo lukete euren egunerokotasuna imaginatu horiek gabe. Gurean bidegorriak egiteari ekin diegu -bete ditzagun!- baina aterperik gabeko bizitzari egokitu behar izan gara.\nNoiz itzuliko haiz seme/alaba?\nUnai Muñoa 2012/10/260:00\nGauza gutxik banatzen gaituzte politikak beste, erlijioak eta futbolak salbu, noski. Politikariek, elkarbizitza solidarioa eta gizarte politika koherenteak eragin ordez, mutur desberdinetan kokatzen eta konfrontatzen gaituzte. Herritarrok erabakiak hartu beharrean, nork erabaki hautatzen dugulako, akaso. Euskal gatazka arrazionala eta identitarioa izateaz gain, emozionala ere bada, minaren herentzia, alegia. Hamaika hildako, torturatu, atxilotu, deportatu, bortxatu, iraindu, baztertu… suposatu duena, gorrotora ohitu gaituena. Inork, onak eta txarrak, garaileak eta galtzaileak, borreroak eta biktimak… bereizi nahi baditu, egin dezala, baina nik oso argi daukat denok jarri dugula guretik amets gaizto hau egi bihurtzerakoan, denok. Ondorioz, denok eman beharko dugu zerbait bidean, irtenbide batetara helduko bagara. Behin gatazkak lapurtutako seme-alaba berriro magalean bildu gabe emango dute azken hatsa guraso askok, edo senide eta lagunek. Beste mordo batek, maiteak bidean galdu dituzten bezala. Ez al da garaia bakoitzari bere ardura politikoa eskatzeko eta normalizazio politikoa zein bake prozesua gorpuzteko? ETAk jarduera armatua behin-betiko etetea erabaki duen legez, estatu espaniar eta frantziarrek neurriko erabakiak hartzea ezinbestekoa da, borroka molde politiko soiletara mugatuz eurak ere.Kolorea, elkartasuna, askatasuna, maitasuna, irria… zabaldu behar ditugu lau haizetara, getifikaziotik integraziora salto eginez, inoiz gehiago ez dadin guraso bat leihotik begira geratu seme-alaben zain, malko bat dariola.- Noiz itzuliko haiz seme/alaba? - Agian, inoiz ez, baina beti biziko zara nigan, ama/aita.\nUdaltzainek jakitera eman dutenez, gauza hauek daude jasota, ordulari bat, bi betaurreko graduatu, txandal baten txaketa, bi mugikor, bi pultsera eta eraztun bat.\nGauza hauen jabeak direla egiaztatzen duten herritarrek, hilabeteko epea dute Udaltzainen Bulegora hurbiltzeko, goizez 09:00etatik 13:00etara.\nZorionak panpoxa! Muxu asko zure 8. Urtebetetzean familiaren partetik.\n1102 / (Maiatzak 24)


Martiaren 18an edegiko dabe Udalekuetan izena emoteko epea - bizkaie.biz\nBizkaie! 2021-03-15 13:22 Pil-pilean\n7 eta 13 urte bitarteko neska-mutilentzako jarduerea da.\nLorea Bilbao, Harkaitz Millan eta Ana del Val (argazkia: BFA) | Ikusi handiago | Argazki originala\nBizkaiko Foru Aldundiak, Arabakoagaz eta Gipuzkoakoakoagaz batera, Udalekuak 2021 kanpainearen nondik norakoen barri emon dau. Izena emoteko epea eguenean, martiaren 18an zabalduko dabe, eta online egin beharko da eskabidea. 7 eta 13 urte bitarteko umeei zuzendutako egonaldiak garagarrilaren 1etik 29ra izango dira, zazpi eguneko txandetan.\nLorea Bilbao Kultura diputadua egon da Udalekuak 2021 kanpainea aurkezteko agerraldian, Bizkaiaren izenean. Beragaz batera egon dira Harkaitz Millan Gipuzkoatik eta Ana del Val Arabatik. Bakotxak bere herrialdeko umeentzat atondu daben eskaintzea azaldu dau.\nBizkaiko neska-mutilentzat 822 plaza egongo dira aurtengo udan. Edadearen araberako hiru moltsotan banatuko ditue lekuak: 7-8 urte (136 plaza), 9-11 urte (406) eta 12-13 urte (280). Plaza gehienak euskeraz izango dira. Hego Euskal Herriko 16 gune dagoz Udalekuetako eskaintzan, eta Bizkaiari honeek jagokoz: Gorliz, Lapurreketa, Lurraska, Zugaztieta-La Arboleda, Meakaur eta Bertiz.\nDana dala, hiru aldundien artean plaza batzuk trukatuko dituenez, Bizkaiko umeak Gipuzkoari edo Arabari jagokezen instalazinoetara be joan ahal izango dira. Gipuzkoakoek Orio, Zarautz, Hondarribia, Arantza eta Igantzin egiten ditue Udalekuak; Arabakoek, Barria, Zuhatza, Bernedo eta Espejon.\nNatureagaz kontaktuan, kirol eta kultur arloetako jarduerez gozau ahal izango dabe parte-hartzaileek: txalapartea, birziklatze-tailerra, mitologiari buruzko gaualdiak, ginkanak, mendiko txangoak, eskaladea, tirolinea, arku-tiroa, paintballa, arborismoa, orientazinoa, mendiko bizikletea, arrauna, wind surfa, golfa, herri kirolak, ortua, animaliak eta elikadurearen inguruko tailerrak, besteak beste.\nInguruko geologia, landareak eta faunea ezagutzeko jarduerak be egingo ditue Udalekuetan. Ingurumena ezagutu, errespetau eta jagoten ikasteari be garrantzia emongo deutse.\nUdalekuetan parte hartzeko prezio orokorra, hiru foru aldundiek adostua, 130 eurokoa izango da, zazpi eguneko txanda bakotxeko. Deskontuak egongo dira familia ugarietako umeentzat zein desgaitasunen edo menpekotasunen bat daukienentzat. Azken honeentzat, ganera, instalazinoak behar dan moduan egokituta egongo dirala eta monitore bereziak laguntzen ibiliko dirala ziurtatu dabe antolatzaileek.\nMartiaren 18tik 30era egongo da zabalik izena emoteko epea. Plazen zozketea apirilaren 27an egingo dabe. Eskabidea egiteko modu bakarra online izango da, ebizkaia.eus atariaren bidez, aurretiaz eskuratu behar dan identifikazino elektronikorako bitartekoren baten bidez.


Izenburuan jarri dugun esaldia 2020ko abuztuaren 10era arte Libanoko lehen ministroa izandako Hasan Diab-en esana da. Agian erraietatik aterako zitzaion, hitzok izan ditzaketen inplikazioei erreparatu gabe. Beiruteko portuan izandako leherketa izugarriak, lehendik ere oso ezegonkor zegoen herrialdea kinka larrian utzi du, instituzioen eta alderdien utzikeria berriz ere agerian uztearekin batera.\nLibanon bizi diren jatorri eta estratu desberdinetako hainbat pertsonaren testigantzak kontuan izango ditugu fenomenoaren irudia osatzeko. Askatasun osoz hitz egitea bermatzeko, inizialak besterik ez dira agertuko.\nLibanoko herriak bizi duen egoera korapilatsua ezagutzeko, Zergen Intifada deitu zutenaren garaia izango dugu abiapuntu.\n2019ko urriak 17, Beirut. Protestek eztanda egin zuten kalean, azken urteetan izan diren jendetsuenetakoak. Ohiko bilakatutako arazoez nazkatuta zeuden herritarrak, adibidez, argindar-eteteez. Beirut hiriguneko etxebizitzetan gutxienez hiru orduz eteten zen argia, beste zonalde batzuetan 12 ordutakoak ere izaten ziren. Errefuxiatu esparruetan, are okerrago, argindarra izaten zuten 3 eta 6 ordu artean.\nUraren horniketan ere noizbehinkako etenak, errepide eta bideen egoera tamalgarria, garraio publiko sistema eskasa, eta abar. Ahalmen ekonomiko handiko herritarrentzat konpon tzeko moduko oztopoak dira, ekipo elektrogenoen, ur hornitzaile pribatuen edota, orokorrean, diruak ematen dituen abantailen bitartez. Herritarren laurdena txiroa den gizarte batean, arazo hauek eragin handia dute bizitzetan. 2018ko datuen arabera, Libanoko biztanleriaren %1a aberastasunaren %25aren jabe zen, eta aldiz, herritarren %50k aberastasunaren %10 zeukan.\nMunduko ustelkeriaren rankingean, 175 estaturen artean Libano 138. postuan dauka Transparency International gobernuz kanpoko erakundeak. Kapital bolumen handia zeukatenek beren aberastasuna atzerrira eraman zezaketen bitartean, gainerako herritarrek Libanoko lira monetaren ahultasun graduala pairatzen ari ziren. Zor publikoa Barne Produktu Gordinaren %150 zen, eta gerora %170 izatera heldu da. Pobretutakoen kopurua eta aberatsen arteko arrakala handitu ahala, galtzeko geroz eta gutxiago zeukan jendarteak protestatzeari ekin zion, modu baketsu baina irmoan.\nZergen Intifada bezala ezagun bilakatu zen mugimenduak egindako protesta eta errepide-mozketen aurka agertu ziren hainbat buruzagi politiko. Azkenean baina, protestek Libanoko presidente Saad Haririren –Mustaqbal alderdi politikokoa– irteera eragin zuten urriaren 29an. Egun horietan kalea bere egin zuen askok garaipen gisa ospatu zuen. Gobernuan sortutako hutsunea betetzea gai-zerrendan lehenengo postura igo zen, oligarkia politikoaren oreka mantentzeak zekarren tentsioarekin batera.\nBarrikadak Beiruten 2019ko urrian. Argazkia: Marwan Naamani\n2020ko urtarrilak 1, Beirut. Haririk dimisioa aurkeztu eta hiru hilabetera hautatu zuten lehen ministro berria: Hasan Diab. Hainbat hilabetez kalea astintzen aritu ziren “manifestarien asmo eta eskaerak beteko zituen gobernua” osatuko zuela adierazi zuen. Hitzok mesfidantzaz hartu zituzten kalean, teknokrata eta oligarkia politikoarekin lotura zuten hainbat pertsona gobernuan egoteak itxaropena zuhurtasunez janztera bultzatuta. Kaleko mobilizazioek kasik estatua geldiaraztea lortua zuten. Instituzioek kontrola galduta zuten, monetaren gainbeherak eta inflazioaren igoerak eraginda, “korralitoa” inposatu zuten.\nEkonomia errealak geroz eta gehiago nabari zituen urte luzez ekonomia finantzarioaren, arduragabekeria politikoaren eta klientelismoaren ondorioak. G. J. Beiruten bizi da, baina jatorriz Libano iparraldekoa da, negozioen garapenean eta GKEentzat aholkularitzan egiten du lan. “Leku askotan ezin duzu gobernuari lotutako lanetan sartu, ezta armadan edo Polizian ere, Wasta ez badaukazu, politikari batekiko lotura moduko bat. Hala eraikitzen dute haiekiko leialtasuna, nahiz eta ustelkeria dagoela jakin, jendeak politikarien kontra eginez gero lana galdu dezakeela sentitzen du. Asko zor diete”.\n2020ko uztailak 20, Beirut. Koronabirusagatik inposatutako konfinamenduak konfinamendu, krisi sozio-ekonomikoa zen gobernuaren eta herritarren kezkarik handia. S. K.-ri, beste askori bezala, soldata izoztu zioten. Unibertsitate publikoan lan egiten duen hegoaldeko emakumea da: “Afiliazio politikorik eta aitorpen konfesionalik ez duen emakume gisa, ustelkeriak egunero zapaltzen nauela sentitzen dut. Eguneroko bizitzako gauza guztien gaineko munstro ahalguztiduna da ustelkeria, kutsatutako airea arnastera behartzen gaitu, minbizia eragiten duen janaria jatera, trafiko istripuen tasarik altuenetakoa duen herrialdean gidatzera edo ustelak diren lankideekin lan egitera. Eta sistemaren ustelkeria salatzen baduzu, lankideek zu salatzeko arriskua izango duzu. Kasuen %90ean enplegua lortzeko edo mantentzeko leialtasun probak gainditu behar dituzu”.\nBeroak gogor jotzen zuen uztailaren 20an. Libanoko errepublikaren presidente Michel Aoun-ek eta lehen ministro Hasan Diab-ek gutun bat jaso zuten, Estatu Segurtasunerako Zuzendaritza Orokorraren arabera. Urtarrilean hasitako ikerketa judizialaren ondorioak ezagutarazi zizkioten: Beiruteko portuan biltegiratutako konposatu kimikoa berehala behar bezala babestu behar zen, “lehertuko balitz, Beirut deuseztuko luke”, zioen.\nAbuztuak 3, Faiyadiyeh. Portutik zortzi kilometrora, herri-lanetako ministro Michel Najjar-ek gutuna jaso du. Uztailaren 24ko data zeraman arren, ez da bere eskuetara heldu 10 egun pasa arte, gobernuaren hainbat bulego itxita egon izanagatik, koronabirusaren aurkako konfinamendu neurriak eta musulmanen Eid al-Adha jaiegunak direla eta. Gutun horretan Defentsa Kontseilu Gorenak ministroari portuan zegoen amonio nitrato kantitate handiaz ohartarazi zion.\nUne horretan, 2020ko hasieran osatutako gobernukide Najjar-ek lehenbiziko aldiz jaso zuen portuko egoera kritikoaren berri. Hurrengo egunean, portuko agintaritzak talde teknikoa bidali zuen 12. biltegira, hegoaldeko hormako zulo bat zela-eta konposatu kimiko lurrunkorra agerian baitzegoen.\nHondamendia Beiruteko portuan. Argazkia: Hussein Mala / Alamy\nAbuztuak 4, 18:08, Beiruteko portua. Egun beltza. Ke lodiak portuko zeruan zutabe beldurgarria marraztu zuenerako, asko ziren horrantz hara begira jarritako kamerak, zonalde hartatik hurbil dagoen luxuzko hotelaren terrazatik, inguruko eraikinetatik, autoetatik, kaletik… eta ustekabean, 2.750 tona amonio nitratoren eztandak betiko desitxuratu du Beiruten azala eta izana.\nHandik mendebalderantz bost kilometrotara dagoen Hamra auzoan bizi da T. S. errefuxiatu palestinar eta irakaslea. Hasierako une horien ziurgabetasuna azpimarratu du: “Leihotik begiratu eta jendea lurrean botata ikusi nuen, negarrez, puskatutako beirak… Indarragatik, eztanda Hamran bertan izan zela pentsatu genuen hasieran”.\nHegoaldera bost kilometrotara dagoen Shatila errefuxiatu eremuan ere nabaritu zuten leherketa. Hango elkarte bateko zuzendaria da M. A. errefuxiatu palestinarra: “Harriduraren eta beldurraren osteko minutuetan, jendea etxeetatik irteten hasi zen. 20 minuturen ostean, benetako albistea heldu zitzaigun, Beiruteko portuko eztanda”. Txipren ere, Beiruteko kostatik 240 kilometrora, eztanda nabaritu zuten.\n185 pertsona baino gehiago hil ziren; 6.000 kide inguru zauritu, horitatik ehunka oso larri; dozenaka desagertu; 300.000 herritarren etxeak birrindu, tartean eraikin historiko ugari; lehendik ere koronabirusaren ondorioei egoki erantzun nahian oso estu ari ziren lau ospitale handi.\nAbuztuak 8, Beirut - Gemmayzeh. G. J. leherketaren osteko garbiketa lanetan laguntzen aritu zen. “Itzela zen horrenbeste bolondres ikustea. Libanoko hainbat hiritako eta Beiruteko jendeak, nik bezala, lehen egun horietan hartu zuen parte laguntzen, garbitzen, janaria banatzen… Honelako hondamendiei aurre egiteko dagoen instituzioen falta erabatekoa zelako, jendea ari gunea garbitzen”. M. A.-k errefuxiatuek erakutsitako elkartasuna ere nabarmendu du, “libanoarrek laguntza eskertu digute, politikari batzuek gure kontra egiteko erabiltzen dituzten argudioak kritikatuz”.\n“Exekuta itzazue” eta “ustelak zineten, orain kriminalak zarete” bezalako leloekin, amorruz beteriko herritarrek segurtasun indarren aurka egin zuten. Garbiketa lanak egin beharrean, indarra autoritateak babesteko erabiltzeak are gehiago sumindu du jendartea.\n“Jendea oso haserre dago, urte latza izan da, eztanda baino lehenago depresio kolektibo moduko baten bizi ginen. Ez da klase politikoa bakarrik, banku eta gobernuarekin lotuta dagoen edozein sektore ere tartean dago. Herritarrak urka-bilurrak eskatzen ari dira, politiko guztiak urkatzeko”, dio G. J.-k. “Kaleko sentimendua ez da, aurrekoetan bezala, baketsua”.\nAbuztuak 10, Baabda. Protesta gisa parlamentuko zortzi kidek dimisioa aurkeztu dute, eta, azkenik Hasan Diab lehen ministroak ere berea eta gobernu osoarena jarri du mahai gainean. Kalean protestan ari direnen iritziz, agerikoa da erantzukizuna. Diab-ek aitortza esanguratsua eskaini du: “Hondamendi hau ustelkeria kronikoaren emaitza da. Ustelkeriaren sarea estatua baino handiagoa da. Batzuek ez dute [2019ko] urriaren 17ko iraultzaren esanahia behar bezala interpretatu. Iraultza hori beraien aurkakoa zen. Gaur eskatzen duen benetako aldaketa kontutan hartu dugu. Gaur atzerapausoa eman dugu herriarekin bat egiteko”.\nBeiruteko portuaren ingurunea eztandaren ostean. Argazkia: Pasqual Gorriz (Nazio Batuak)\nKalean ospakizunak eta protestak nahasten diren bitartean, askok ez diote dimisioari ezer berezirik ikusten. Libanoko Gobernuan egindako aldaketak beti antzuak izan direla gogorarazi digu M.A.-k: “Dimisioen ostean, orain Libano gobernu barik dago, kanpotik “argi berdea” jaso eta AEB, europarrak, Errusiak, Iranek eta besteek konponbidea erdietsi bitartean. Orduan etorriko da libanoarrentzat zer esan eta egiteko agindua”.\nG.J.-en hitzetan, “gobernuak dimititu egin du, baina ez da ezer benetan aldarazi behar denarekin alderatuta. Aurrena, parlamentua eta presidentea kanpoan behar ditugu. Gobernu hau, bai, erruduna da, noski, baina ez du parlamentuak adina erru merezi. Berriak dira, ustez, sistemaren kanpotik etorritakoak, baina baita zera ere! Haietako batzuk klase politikoarekin zituzten loturengatik izendatu zituzten".\nAbuztuak 13, Beirut. Eztandaren hurrengo egunean parlamentuak larrialdi egoera ezarri zuen. Oligarkia politikoaren pisu astun bik, beren lidergoa nabarmentzeari ekin zioten, bakoitzak bere tankera propioan.\nBatetik, Hezbolako buru Hasan Nasrallah-k, 2006an Israelen inbasio saiakera garaitu izana ohoratzeko adierazpenetan, bere alderdiaren erantzukizuna baztertzeaz gain, ondorengoa gehitu zuen: “Hezbola ikerketen zain dago eta emaitzak ebazten badu Israel erantzule dela, Libanoko Estatuak eta jendarteak gaiaren inguruko hitza izan beharko lukete. Hezbola ez dago krisian, gure aliatuekin batera, zonaldeko indartsuenak gara”.\nBestetik, Saad Hariri lehen ministro ohia Hezbolaren arerio politiko zuzena da, baita Saudi Arabiaren proxy-a ere. 2019ko urrian protesten presiopean, dimititu izana ahaztu izan balu bezala, bere ministro-taldea sortzeko askatasuna eskatu die Libanoko gainontzeko botereei.\nAzkenik, hirugarren aktore garrantzitsu batek, hondamendiaren gunea bisitatzen lehenetarikoa izan zen Frantziako presidente Emmanuel Macronek ikuskapenaren buruzagitza bere gain hartzeko saiakera arrakastatsua egin du, kolonialismoaren ezkerreko eskuaren rola bere eginez: berak egindako presioaren laguntzaz, Hasan Diab lehen ministroaren lekua Mustafa Adibek hartu du behin-behinean.\nGaur egun Libanok huts egindako estatuaren ezaugarriak bete ditu, baina ez da azken hamarkadetan berak bakarrik hartutako bidea, baizik eta historian izandako esku-hartzeengatik eta ezarritako bezerokeria-sareengatik.\nI. Mundu Gerratik independentziara eta harago\nMundu Gerraren ostean, Inperio Otomandarra desegitearen osteko planari jarraituta, Britainia Handiak eta Frantziak Ekialde Hurbila zatitu zuten Sykes-Picot itunaren bitartez. Libano frantziarren mandatuaren menpeko lurralde bihurtu zuten, interes ekonomiko eta geopolitikoengatik.\n1943ko azaroan Libanoko errepublikak independentzia eskuratu bazuen ere, Frantziak herrialdeko barne egoeran eragiteko mekanismoak eraikiak ditu. Orduko agintariek Nazio-Ituna adostu zuten, kanpo eta barne harremanak zehaztuko zituzten lerroak finkatuz.\n1975ean, kanpo eta barne tentsioek eraginda, 15 urtez luzatu zen gatazka armatua hasi zen. Nahiz eta oinarrian gatazka ekonomiko-politikoa izan, aginte kolonialak sustatutako erlijioen talkak eragin nabariak izan zituen. Gerraren amaieran Taef-eko Akordioa sinatu zuten 1989ko azaroan, besteak beste, Libanoko subiranotasunari buruzko irizpideak eta sektarismoa indargabetzea zeuden bide-orrian, praktikan ordea, gerra zibilaren ustiaketa ekonomikoa burutu zuten buruzagiek hartu zuten agintea. Emaitza, agerikoa. Elite sektario-politikoen bezero-sareak finantzatzen dituen estatuaren babespeko sistema, kapitalaren balioa handitzeko politika ekonomikoa sustatzearen truke.\nG. J.-k horrela laburbildu du: “Alderdi politikoak sektarismoan oinarritzea da iraingarriena, ez daukagu lerro sektarioetatik haratago doan alderdi politikorik gu ordezkatzeko. Tartean etekinik ikusten ez badute, ez diote gizarteari ezer ere bueltatzen”.\nIstiluak poliziekin apirilean. Argazkia: Hussein Mala / Alamy\n2013ko irailaren 27an, Georgiako Batumiko portutik MV Rhosus itsasontziak Mozambikeko Matola hiriko Fábrica de Explosivos Moçambique-rako bidea hartu zuen. Biltegian 2.750 tona amonio nitrato zeramatzan. Azaroaren 21ean Beiruteko portuan egin zuen geldialdia, kostuei aurre egin ezinik. Negozioa egiteko asmoa, azkenean, bertan behera geratu zen, ontziak ez baitzituen itsasoratzeko baldintzak bete.\n2014ko otsailaren 4an, Beiruteko portuko autoritateak itsasontzia konfiskatu eta zama portuko 12. biltegian gorde zuten. Harik eta 2020ko abuztuaren 4an historian izan den leherketa ez-nuklearrik handienetarikoa eragin arte. Munduko Bankuaren kalkuluen arabera, 4.600 milioi dolarreko galerak eragin ditu hondamendiak, baita jarduera ekonomikoan 2.900 eta 3.500 milioi arteko kaltea sortu ere.\nGobernuaren ikerketaren ondorioz, 25 bat lagun atxilotu dituzte, tartean portuko zenbait langile eta arduradun. Halere, inputazioak hierarkian gora egiteko itxaropen eza nabaria da gizartean. Elkarrizketatu ditugun guztiak, M. H., M. A., G. J., S. K. eta T. S., bat datoz: erantzukizunik handiena daukanak ez dio bere buruari ezer ere leporatuko.\nS. K.-k egoera orokorrari buruz dio gertatzen ari den guztia “boterea duen jendearen birziklapen amaigabearen ondorio logikoa” dela, T. S.-n hitzetan, gobernua “banaketa honen isla besterik ez da, hainbat departamentu duen enpresa bezalakoa”. G.J.-rentzat, “ustelkeria ez dago bakarrik parlamentuan, presidentetzan edo gobernuan, Libanoko gizarteren alde guztietan dago grabatuta”.\nBereziki makala da errefuxiatuen egoera M. H.-en iritziz. “Herri honetan ez dago niretzat edo libanoarrentzat etorkizunik, monetaren prezioak gora egiten jarraituz gero, baliorik gabe geratuko da. Hemen ez dago giza eskubiderik, irtenbide bakarra lehenbailehen hemendik alde egitea da. Nire pasaportea ahula da, baina saiatuko naiz”. Aurrera begira jarri da T. S., ezkor: “Ez dut etorkizunik ikusten herri honetan. Egoera geopolitikoari erreparatuta, ekaitza dator Libanora. Askok esaten dute ekaitz txikia izango dela, urte bi besterik ez duela iraungo, gauzak hurrengo bi hamarkadetarako orekatzen diren arte. Baina herriaren oreka ez da jendea kezkatzen duena, ekonomikoki, herriak ez du baliabiderik, ekoizpen gaitasunik ere ez, beraz, hobetzeko tarterik ez dago. Sektore produktiboen indartzea ahalbidetzeko planik egin duen gobernurik ez da izan orain arte, ez nekazaritza, ez industria, ezer ere ez”.\nJatorrizko kolonialismoa eta bertako elite ekonomiko-sozialen kooperazioa, herritarren lehentasunak eta ekonomia produktiboa baztertu izana, agente geopolitikoen esku-sartzea, sistema sektarioaren hegemoniarekin bat egiten duten alderdi eta botere ekonomikoen arteko lotura. Sakon sustraitutako arrazoiak dira Libanoko egoera iraultzea oztopatu eta statu quo-a bere horretan jarraitzea bermatu dutenak. Oreka prekario horren oinarri materialak Beiruteko portuko eztandarekin batera apurtu direla esatea errazegia litzateke, tamalez, aldagai gehiegi baitago aurrerantzean gerta litekeenaren zerrenda luzean.\nAldaketa dator Libanora. Eta Sham-en, Mendebaldetik Ekialde Hurbila deitzen dugun horretan, kate-erreakzio handia eragin handia izan dezake, zentzu askotan geroz eta agerikoagoa den interdependentzia dela medio. Hasan Diab-ek esan bezala, ustelkeria estatua baino handiagoa da, edozein estatu baino handiago, ustelkeriak subiranotasun propioa dauka, merkatuarena, eta kapitalaren balioa etengabe handitzea du xede, muga eta aberririk gabe.


Gida-baimena berbera bost aldiz gehiago kosta dakioke erabiltzaileari, segun-eta zein autoeskola aukeratu duen | Revista - Part 2\nNola egin den azterlana\nAldizkari honetako teknikariek, B1 gida-baimena lortzeko interesa agerturik, Espainiako 18 hiritako 200 autoeskolatara joan ziren informazio eskean: 15 autoeskolatara Bartzelona eta Madrilen; 12tara Malaga, Sevilla, Valentzia, Zaragoza eta Bilbon; 10 autoeskolatara Alacant, Kordoba, Murtzia, Valladolid, A Coruña, Granada, Oviedo, Iruña, Donostia, Gasteiz eta Logroñon. Hona txosteneko autoeskola denetan bezero horiek egin zuten galdera nagusia: B1 gida-baimena ateratzea, 20 eskola praktiko emanik eta aurreneko saiakeran gaindituz gero, zenbat kostatuko zitzaiekeen.\nBerrehun autoeskola horietako batez besteko tarifa 950 euro bada ere, zentro batetik besterako aldeak deigarriak dira. Prezio garestienak daude Bilbo, Iruña, Donostia eta Logroñon: bertan, bezeroak gastatu behar duen batez besteko kopurua 1.300 euro inguru dabil.\nBatez bestekoaren gainetik, oso gainetik, daude Gasteiz (1.217 euro, batez beste), Bartzelona, Murtzia eta Zaragoza: hirurotan ere batez besteko prezioa 1.000 eurotik gora doa. Beste muturrean, aldiz, Granada (505 euro, batez beste) eta A Coruña (513 euro) nabarmentzen dira; horien ondotik, baina urrutik samar, Madril (694 euro) eta Malaga (714 euro) daude.\nValladolid, Valentzia, Sevilla, Alacant, Kordoba eta Oviedoko autoeskoletan (827 euro batez beste), azterturiko 18 hirietako batez bestekoa baino prezio apalagoak zeuden indarrean. Hiri garestieneko batez besteko prezioa (Bilbo: 1.358 euro) merkeenaren ia hiru halako da (Granada: 505 euro).\nMuturren arteko aldea are eta nabarmenagoa da ikerketako autoeskola garestiena eta merkeena elkarrekin konparatzean. Tarifa handiena (1.677 euro) daukan zentroak, Bartzelonan, merkeenak (333 euro, Granadan )baino bost aldiz gehiago kobratzen du. Zehatz dezagun, nolanahi ere, autoeskola katalaneko eskola praktikoa ordu eta erdikoa dela eta Granadakoa 45 minutu baizik ez, erdia alegia.\nAutoeskola hobeki aukeratzeko hamar aholku\nKonpara itzazu prezioak. Autoeskola bat baino gehiagotan prezioak galdetu eta konparatzeko tarte bat hartzea merezi du. Hoberena, gastu guztiak (matrikula, eskola praktiko eta teoriko bakoitzaren prezioa, dokumentuak kudeatzearen kostua…).zehazturik eskatzea da Batu itzazu kontzeptu guztiak, batzuen eta besteen arteko aldeak hautemateko. Ez dago gaizki, era berean, lagunei edo autoeskolako aspaldiko ikasleei didaktikaren kalitateaz, azterketako emaitzez edota harturiko tratamenduaz galdetzea.\nErne eskaintzekin. Eska ezazu baldintzen gaineko informazioa zehazturik. Kontuz ” 2 X 1″ motako sustapenekin edo doaneko eskolekin: irakurri beti letra txikia, azkenean espero zenuena baino gehiago ordaindu behar izatea gerta dakizuke-eta. Gorde publizitatea, kontratu-izaera baitauka.\nIrakasleak. Irakasleen titulazioa (Trafiko Zuzendaritza Nagusiak ematen duena) eskatzeko eskubidea duzu. Baliteke herri txikietan dauden autoeskoletan tituludun irakasle bakar bat izatea, baina hiri handietakoek bi irakasle eta zuzendari bat izan behar dituzte, gutxienez.\nOrdutegiak. Kontsulta itzazu autoeskolako ordutegiak, zure premietara egokitzen diren eta, bestela, beste aukerarik ba ote zenukeen ikusteko.\nAzterketa gainditu dutenen portzentajea. Eska ezazu autoeskola horretan azterketa gainditu duten ikasleen kopuru edo portzentajea: zentroko irakaskuntzaren kalitatearen adierazleetako bat da (ez bakarra, ordea) datu hori. Autoeskolan ematen ez badizute, Autoeskolen Konfederazio Espainiarrean eska dezakezu (CNAE).\nKontratua. Ikaslearekin irakaskuntza-kontratua sinatu behar du autoeskolak; agiri horretan alderdi bien eskubide eta betebeharrak agertuko dira. Irakur ezazu arretaz, sinatu aurretik.\nOrdainagiria. Egiazta ezazu autoeskolak kobratzen dituen tarifak eta kontzeptuak kontratuak zehazturiko berberak direla. Eskatu ordainketa guztien agiriak.\nMatrikularen indarraldia. Autoeskola batzuetan matrikulak epe-muga dauka. Informa zaitez, ez utzi denbora pasatzen: baliteke, epea agorturik, autoeskolak kontratua baliogabe utzi eta zuk emaniko dirua (trafikoko tasei dagokiena izan ezik) bereganatzea.\nEskolak. Eskola teorikoak ezin daitezke test batzuk egite hutsera mugatu. Irakasle batek zirkulazio kodea irakats diezazun eskubidea zor zaizu. Eskola praktikoek ez dute 45 minutu baino gutxiago iraun behar, ezta bi ordu baino gehiago, saio bakoitzean. Hirian eman behar dira eta ez dira halakotzat joko zirkuitu itxietan egiten direnak. Eskola praktikoak eman dituen irakasleak lagundu beharko dio ikasleari azterketa egunean eta froga hori ikasi duen ibilgailu berean egingo du, halabeharrezkoetan izan ezik.\nErreklamazioak. Gidari-eskolek erreklamazio-orriak eduki behar dituzte nahitaez. Zeure erreklamazioari eman zaion tratamenduarekin ados ez bazaude, Trafiko Zuzendaritza Nagusira eta Autoeskolen Federazio Espainiarrera jo dezakezu.\nJoan aurreko orrira: « Gida-baimena berbera bost aldiz gehiago kosta dakioke erabiltzaileari, segun-eta zein autoeskola aukeratu duen\nJoan hurrengo orrialdera Ez dirudi lehia behar bezain askea denik »


Nafarroako Erresuma 'Assassin's Creed' bideojokoan | Boligrafo gorria\nHasiera » Zinema - ikus-entzunezkoak » Nafarroako Erresuma 'Assassin's Creed' bideojokoan\nBideojokotik hartutako irudi bat\nCesare Borgia baita jokoko antagonistetako bat. Eta Ezio Auditorek, protagonistak, hil egin nahi du. Azpiko bideoan ikus dezakezue bien arteko borrokaren hasiera nola irudikatu duten. Hori bai, duda handiak dauzkat 1507an inork inguru horri “Spain” esaten ote zion. Toponimo hori “Basque Country” bezain gutxi erabiliko zela esango nuke.


Jon Etxabe 2021/10/03 09:50\nHainbat ekintza egin zituen ETAk Miracleko urtean, herri mugimendu bizia zegoen Euskal Herrian, gorabehera asko izan zuen politikak Espainiako Estatuan. Nire egoera eta harremanekin zerikusi zuzena zuten gorabeherak ziren, nire etorkizunari eragiten ziotenak. Bizi jarraitzen nuen egoera politikoa. Hartua nuen nolanahi nire harrera, emana nion nire atxikimendua talde troskista bati, batez ere zuzen eta sakon begiratzen ziolako arazo sozialari, baina sakon bizi nuen abertzaletasuna, bestalde jada kartzelatik oso garbi neukan bide armatua ez zela askatasunaren helburua lortzeko tresna egokia, baina bere pisua zeukan oraindik garai bateko erakunde armatuarekin loturak\nIslatuta dago hori dena nire egunerokoan, atal batean biltzea pentsatu dut.\nEz dut ia gogoetarik egiten gai politikoez egunkarian, ezta jardun armatuari eta hilketei buruz ere. Zenbait bisitekin, aldiz, solas eta eztabaidagai nagusia zen. Eskematikoki egunerokoa jasotzea zen nire egunkariaren helburua, ez nuen urte hartan gogoeta idatzietarako patxadarik, lana eta bisitak tarteko, hartuegi nituen orduak, nekatuegi egon ohi nintzen ere gai horietaz idazten hasteko. Agian ez nuen politika eta jarduera armatuez eta orokorrean gai politikoez hitz egiteko premiarik sentitzen ere.\nHona hemen egunkariak agertzen diren urte hartako zenbait gertaera politiko.\nKartzelara eraman dituzte auzipetuta Coordinadora Democraticakoak. Gobernua gogor dago. Irtenbiderik ez duelako: badatorkio krisia edo krisia jadanik bere baitan du. Berezkoa du nolanahi krisia sistema honek. Oposizioko talde hori horrela erabili behar badu, horrela jokatzen badu gobernuak, deseginen dira demokrazia usaiak, behera datorkio muntaia osoa. Okerragoa du etorkizuna herriaren harrera eta jokabidea zitaltzen bazaizkio. Prentsa oso gogor dago, oso kritiko Gobernuaren aurka.\nJonek kontatu du aurretxoko mitin batean “Gora Euskadi Sozialista” oihua asko txalotu zela, “Gora Euskadi Gorria”, berriz, txistuka eta txarto hartua izan zela. Jakin behar dut non eta nola izan zen, datu interesgarria izan daiteke herri-giroaz jabetu eta nola jokatu ikasteko.\nBerrogeita zortzi ordu barru Aingeru hiltzeaz mehatxatu omen du ETAk, baldin eta ordaintzen ez bazaie eskatzen duten diru kopurua.\nKritika gogorrak Gobernuari egunkarietan.\nAingeru hiltzeaz mehatxatzen du 48 orduan dirua ematen ez badute.\nTelebistak esan omen du ETAko 50 lagun atzeman dituztela.\nMateuk ekarri digu albistea eguerdian, bazkalorduan: 30 euskal presok ihes egin dute Segoviako kartzelatik. Ospatu dugu ihesa. Telebistak ordea esan du mordo bat harrapatu dutela. Gauean eman dute 7 ez beste denak harrapatu dituztela. Kinki da ihesi dagoenetariko bat.\nDanbok deitu dit, datorren astean dator. Ihes egin zutenak abandonatu egin dituztela dio.\nAingeru garbitu dute: eibartarrek eman didate lehen albistea, gero telebistan ikusi dut.\nTelebista betiko bidean, ETAri buruz betiko informazioa luzatuz, oso luze.\nGesalaga ere harrapatu dute, beste batekin batera. Ihes egindakoetatik lau falta dira atxilotzeko.\nETAren aurkako jarduna besterik ez dago telebistan.\nAingeruren hiletak Elgoibarren. S.Pedro apaiza ikusi dut telebistan, nonbait gorpuaren bila joatea tokatu zaio. Elizan Karlos agertu da: gotzainaren idatzi bat irakurri dute: ez du nonbait idatziak ezer esan, askorik edo agintarien gustukorik behintzat, ez baitute ia aitatu ere egin: betiko lez erdibidetik hartuko zuten gotzain-apaizok.\nETA, Segovia ihesa eta Aingeruren hilketa besterik ez dator egunkarietan.\nKinki bosgarrenekoa dela dio egunkariak.\nGazte bat hil du poliziak Zarautzen.\nHarrapatu egin dituztela Aingeru hil zituztenak, hala diote albisteek. Bada berriz ere infiltratu edo saldu den salatzaileren bat. Ia orain zer dion edo zer egiten duen Gobernuak.\nETA inguruko laurogeitik gora izan dira atzemanak.\nIkurrina asko jarri da Euskal Herrian: txapeloker bat hil du argindarrak ikurrina kendu nahian zebilela.\nNafarroan debekatu egin dute bertan Aberri Eguna ospatzea. Nafarroaren nortasuna gorde nahian dabiltza agintari nafarrak beste hiru probintziekin nahas ez dadin.\nETA eta etarrak, besterik ez da aitatzen telebistan.\nNahastea dago Gobernu barruan.\nZurrumurruak, tentsioa, atxilotuak, gobernu barruko krisia, irtenbiderik eza.\nAriasen diskurtsoaren aurka dago mundu guzia. Oso gogor egon ere. Gogortuz doa eskuina. Kezkaz nago nire etorkizunari buruz, hemengo egoeraren etorkizunari buruz alegia. Kontuz ibili beharra dut. Ez dut ikusten Espainiako egoerak ze aterabide izanen duen. Herriak lortu beharko du irtenbidea, borrokaren bidez eta oposizio “legala” suspertuz.\nManifestazio gogorrak, eta atxiloketa asko.\nInpase batean dago Espainiako egoera politikoa, ez da argitzen etorkizuna: Oposizioko alderdien jokamoldea motela da, gobernuak zer egingo bezala, beldurtuko ote den zain bailego. Gobernua bera, bere betikoan. Kazetariak sekula baino garratzago eta kritikoagoak, baina oposizio legalaren bidetik. Bunkerraren manifestazioa debekatu du Gobernuak. Montejurrako hilketek izen onetik asko kendu diete eskuineko indarrei, gerrillariei... Montejurrako hiltzaileak, baina, ez dira pasa polizia-etxetik, kartzelara eraman dituzte eta bertan hartzen dizkie aitorpenak.\nAsturiasen daude Erregeak: asperdura hutsa telebistan berri honekin. Ez dute beste hainbat lekutan bezain ospetsua izan harrera.\nPakok deitu dit: CCOO barruan bileretan dabiltza nagusiekin, legeztatuko ote dituzten edo.\nZamora hutsik dagoela dio La Vanguardiak. Beraz Jose ere eramana zuten jadanik norabait.\nApaiz batek hitz egin du PSUS-eko mitin batean.\nFaxista bat garbitu zuten atzo Basaurin.\nPasaporte eta guzti, hitz onak jasota arren, kartzelara sartu dute Bilbon Euskal Herriratu den bat.\nGrebak eta atxiloketa ugari Estatu osoan. Maiatzaren Lehena datorrelako nonbait.\nDatorren ostiralean eskatuko omen dio indultua erregeari Gobernuak.\nDimititu egin du Ariasek.\nBota egin dute Arias.\nGobernu berria; inolako osperik gabe hasten da, bigarren mailako jendilajea baita.\nAmnistiaz ari da jende oro, izanen dela diote denek, baina ni ezkor naiz.\n200 mila manifestari Bilbon!!!.\nErabat orokorra da amnistia eskabidea, oihu bat.\nM. Luisari deitu diot: manifestazioa egin da Eibarren ere, emakume bat hil dute Santurtzin txakurrek.\nGaur Legebiltzarrean lege berria bozkatu eta onartu behar dute: ez dago besterik egunkarietan.\nMini indultua iragarriko dela bihar diote egunkari eta irratiek.\nGobernu Programaren zain egon naiz: goizeko lauretan eman dute. Ez dago ezer garrantzitsurik, amnistia deritzonak barruan uzten gaitu erdiak.\n18. Gero eta hurbilago ikusten dut Amnistia.\nIndultua eskatu dute niretzat.\nEzer guti espero daiteke indultuari buruz. Felixekin hitz egin dut: astebete barru erantzungo omen du Orejak.\nSolsonara eta Miraclera heldu da Ibilaldia. Atxilotuak egon dira ekintza inguruan. Agertu dira berriz ere txakurrak. Ibiltariak elizan geratu direlakoan nago.\nMao hil da!.\nSuarezen diskurtsoa: hitz hutsak.\nBigarren bat hil da Hondarribian.\nFelixi deitu diot: berak ez dio horrelakorik, baina ez dago zereginik nire askatasunari buruz.\nGobernu aldaketaren legea azaldu-iragarri dute: hutsune handiak ditu, hitz hutsean gelditzen da.\nGreba Orokorra eta istilu asko Euskadin. Gogor aritu dira txakurrak ere.\nOso gogor datoz egunkariak, aldatu egin da aldizkarien giroa Euskadin egunotan. Oso gogorra da ere herriaren erantzuna, aurrerapausoak eman direlakoan nago: Gobernuaren kezka izan behar duen batasuna, langile asanbladen areagotzea... Alkateak ere oso gogor: Martin Villa Euskadira joanarazi dute. Txakurreria ere oso gogor, Gobernuak ez du txakurrena beste irtenbiderik.\nGose greban daude presoak.\nZabal dabil ikurrina libre izanen ote den zurrumurrua.\nGobernua berriz, oso gogor agertzen da. Gobernuak edo gobernuek 31 erail dituzte Franko hil ondoren!. Baina bestalde Gobernua Euskadi patxadatu nahian dabilela dirudi.\nMilitarren aldaketa Gobernuan. Santiagoren ordez, Mellado lehendakariorde.\nIrarsuegi, Jabi, libre ote dagoen dio Pirenaicak.\nEuskadiko biharko greba orokorraren aurka Telebista.\nOso sendo Euskadiko greba orokorra.\n28. Oso une gogorra da bai politika esparruarena zein Espainiako egoera orokorrarena. Berri asko dator hedabideetan. Oso gogor agertzen dira eskuindarrak.\nGipuzkoako Diputazioko lehendakaria garbitu dute: ezinegon bizia dago telebistan. Ez diote zein izan den erail duen taldea, baina gauean Paris Irratiak dio ETAK hartu duela bere gain.\nParis Irratiak dio harrapatu ote duten Diputazioko Zuzendariaren hilketarekin zerikusia duena. Gobernuak patxada itxura azaltzen du, ETA berriz, egur-hotsean dabil.\nBaliabide ekonomikoak hartu ditu Gobernuak, bere hitzetan fidatuzko herriaren baietza nahi du, besterik gabe.\nFelipe, Bandres eta Castells atxilotu dituzte. Gogorrera egin du Gobernuak.\nGauean Felixek deitu dit ia nolabaiteko erantzunik zegoen galdetzeko; bihar Zuluetarekin egongo da.\nPistolak lapurtu dituzte atzo Eibarren.\nGobernu birmoldaketa omen dator.\nLauriren urtebetetzea, telefonoz deitu diot: nahaste handia omen dago, bihar greba egin edo ez; abertzaleek ez omen dute nahi egiterik.\nMaria Luisak ere deitu dit: lan eginen dute bihar Ikastolan; berriz ere abertzaleak beraien aldetik, beraiek bakarrik askatu nahi dute herria, mesfidantza izugarria diote batak besteari.\nGogorra atera da greba orokorra, batez ere Euskal Herrian.\nLege berria bozkatu eta onartu behar dute gaur Legebiltzarrean: ez dago besterik egunkarietan.\nAmnistia kanpaina hasi da berriz.\nLCRko ehundik gora lagun harrapatu du poliziak Arantzazun bilera batean.\nOriol bahitu dute.\nEspainiako Presidentearen diskurtsoa: betikoak.\nOriolek bahituta jarraitzen du, presoen askatasuna eskatzen dute berearen truke.\nParte-hartze handia bozketan, ofizialki diotenez. Euskadin erdiak izan omen dira: gehiegi da!.\nErabat dramatikoa dago Oriolena, gau erdian bukatzen da azken epea.\nIndultu zurrumurruak dabiltza, bahiketaren inguruan zabaldu dela itxura hartzen diot, Oriol garbitu ez dezaten.\nCarrillo atxilotu dute.\nBaliogabetu eta kendu egin dituzte TOP eta eskumen bereziak.\nKondenak berrikuzten eta aztertzen hasiko diren itxaropena piztu da.\nSuarez Presidentearekin egon da Oposizioa. Amnistia eta partidu politikoak legeztatzea dabil denen ahotan, baina ez dago ezer garbirik.\nCamiñak ere deitu dit: nitaz hitz egin zion Oposizioak Suarezi.\nKarmelek ere deitu dit, Camiñarena aitatuz.\n14.- M. Luisak deitu dit: Aste Santurako etxera. Haserre erantzun diot: herria kalean dago, eta oposizioa pozik agertzen da jarritako epearekin!.\nAlkateek ez dute biltzerik izan Etxarri Aranatzen, ez diete utzi Mondragoira sartzen ere.\nIkurrina legeztatu dute, denean jarri omen dute.\nGazte bat garbitu dute amnistiaren aldeko manifestapen batean Madrilen.\nNeska bat hil dute txakurrek gas-potez manifestaldi batean.\nMilitarren epaile nagusia bahitu dute: GRAPOkoek nonbait.\nAtzo Kristoren Gerrillariek 5 legegizon hil zituzten, beste bost larriki zaurituak utziz.\nHil egin da zauritutako abokatuetako bat.\nAbokatu hildakoei lur ematea: manifestapen handia.\nManifestapen oro debekatu eta galarazi du Gobernuak.\nEgonezin bizia nabari da hilketen ondoren. Faxista asko atxilotu eta kanporatu omen dituzte.\nZer esan asko dago Madrileko gorabeherei buruz: oposizioa gobernuari lagunduz dabil giroa baretu asmoz, gobernua berriz benetako erabaki positiborik hartu nahi ezta.\nHiru txakur garbitu dituzte Madrilen, beste bost larri geratu dira. Eskuindarrak izan ote diren hiltzaileak. Giro larria arnasten da.\nSuarez Presidenteak hitz egin du: betiko topikoak.\nEzkertiarrak atxilotzen ari dira, eskuindar bat bera ere ez.\nGobernua defendatzen ari dira PC eta ingurukoaek, ezkerra gaitzesten eta herria kalera atera ez dadin eusten.\nEskuindarrak atxilotzen ere hasi dira.\nInguruko paiesak bildu dira Solsonako errepidean. Eulogi ez da joan.\nEgurra eman dute txapelokerrek Euskadin: Gasteizen, Eibarren...\nBi polimili hil dituzte txapelokerrek Itsason.\n9.-Barrenek deitu dit ondarrutar ? askatu omen dutela esanaz.\nBarrenek deitu dit ondarrutarraren askatzea ez dela egia esanaz.\nMaria Luisak deitu dit: greba orokorra deitu dute Gipuzkoan.\nOso ilun dago amnistia ala indultua izanen den, ez dago garbi nor aterako den kalera.\nTxapeloker bat hil dute Arrasaten.\nMugimendu handia dago Euskadin, Belodromoa hartu dute Donostian.\nJada korrontean, erabat irentsiko ninduen laster zurrunbilo politikoak


Anoetako Herri Ikastolako estalkia berritu dute - Albisteak - Anoeta\nAnoetako Herri Ikastolako estalkia berritu dute\nAzken hiru urteetan, guztira, 654.908€ inbertitu ditu Udalak Herri Ikastolaren proiektuan.\nAste honetan amaitu dituzte Herri Ikastolako estalkia berritzeko lanak. Obra hainbat hilabetez luzatu da eta herriko Udalak 158.059€-ko inbertsioa egin du hori aurrera eramateko. Denbora darama Anoetako Udalak Herri Ikastolaren proiektuaren parte izaten; horren erakusle da 2018an 380.000€ jarri zituela Ikastolaren handitzea eta berritzea egiteko obran.\nItziar Lazkano Ikastolako zuzendariak azaldu du eraikina zaharra zegoela eta beharrezkoak zirela berritze lanak. Aipatu du, baita ere, helburua dela “espazioa egokitzea” erabiltzen duten pedagogiara; eta ez pedagogia moldatzea espazioaren arabera.\nBerritze prozesu horretan, 2019-2020 urteetan Herri Ikastolako sarreran estalpe bat jarri behar izan zuten eta Udalak osorik finantzatu zituen lan horiek 116.849€ jarrita. Azken obra, berriz, estalkia berritzea izan da eta aste honetan amaitu dute. Azken hiru urteetan, guztira, 654.908€ inbertitu ditu Udalak Herri Ikastolaren proiektuan.\nPello Estanga herriko alkateak azaldu du urteak daramatzatela proiektuan sinesten: “Konfiantzaren pedagogian sinesten dugu, eta ulertzen dugu beharrezkoa dela denon artean hori babestea eta aurrera eramatea. Azkenean, Ikastolan inbertitzea herrian inbertitzea da”. Ikastolako zuzendariak, berriz, eskerrak eman dizkio Udalari: “Asko eskertzen dugu egindako inbertsioa; asko lagundu gaitu. Udalak konpromiso handia erakutsi du proiektuarekiko eta babes handia jaso du herriaren partetik ere”.


Noticias de Laguntzak - Deia\n59.800 euroko aurrekontua\nGetxok euskararen erabilera sustatzeko dirulaguntzak emango ditu\nDeia.eus\t2021-05-24\tGETXO. Getxoko Udalak 59.800 euroko aurrekontua bideratuko du euskara ikastea eta erabiltza sustatzeko, dirulaguntzen bitarteaz. Bihartik aurrera, laguntza horiek eskatu ahal izango dira. Udalak sei ildotan banatu ditu laguntza horiek. Partidarik handienak bi dira: euskara ikasteko\nBizkaiko Foru Aldundiaren programa\nEgoera zaurgarrian dauden 1.287 gazteri arreta eman die Gazteen Estrategiak\nDeia.eus\t2021-05-13\tBILBO. Bizkaiko Foru Aldundiaren Gazteen Estrategiako programek lurraldean egoera zaurgarrian dauden 18 eta 23 urte bitarteko 1.287 gazteri eman diete arreta. Ekimen hau 2018ko uztailean abiarazi zuen Aldundiak. Gazteen Estrategiaren bidez Bizkaian gizarte bazterketa egoeran dauden edo\nDeia.eus\t2021-04-23\tGETXO. Udalak esklusio-egoerak prebenitzeko eta artatzeko, eta pertsonen eta familien gizarteratzea sustatzeko udal gizarte diru-laguntzen oinarri arautzaileak. Udalaren Laguntzak aldizkakoak ez diren prestazio ekonomikoak dira, gastu espezifikoei edo apartekoak diren gastuei aurre egiteko nahikoa\nKlubei eta kirolariei bideratuta\nGetxok 1.170.500 euro bideratuko ditu herriko kirola laguntzeko\nDeia.eus\t2021-03-10\tGETXO. Getxoko Udalak 1.170.500 euroko aurrekontua bideratuko du udalerriko kirolari eta klubei laguntzeko. Neurri honekin, Udalak herriko klubei, elkarteei eta banako txapelketetan parte hartzen duten goi mailako errendimenduko kirolariei euren ohiko jardueratik eratorritako gastuak\nDeia.eus\t2021-02-26\tBILBO. Igande honetan, hilak 28, Gizarte Larrialdiko Laguntzak (GLL) eskatzeko eta izapidetzeko epea irekiko du Bilboko Udalak, urtarrileko osoko bilkuran erabaki zuten bezala. Iñigo Zubizarreta zinegotziak adierazi duenez, "Bilboko Udalean GLLak eskatzeko epea laster irekiko denez,\nOstalaritza-establezimenduak bonuen kanpainan inskribatu ahal dira jada\nDeia.eus\t2021-02-17\tBILBO. Koronabirusaren pandemiak kalte ekonomiko larriak eragin ditu sektore guztietan, baina batez ere ostalaritzan. Hori dela eta, Bilboko Udalak bonuen kanpaina berri bat jarri du martxan. Bilboko ostalariek laguntza horiek jaso ahal izateko inskribatu ahal dira dagoeneko\nCovid-19aren krisiari aurre egiteko\nOstalaritzari laguntzeko 100.000 bonu kaleratuko ditu Bilboko Udalak\nDeia.eus\t2021-02-03\tBILBO. Koronabirusaren pandemiak ostalaritzaren sektorean eragindako kalte ekonomikoak gutxitzeko ahaleginetan darrai. Oraingo honetan, sektoreari laguntzeko 100.000 bonu baino gehiago kaleratuko ditu bonuen programa berriaren bidez. Horretarako, plataforma espezifiko bat sortu da, eta\nOstalaritzari bideratutako laguntzen deialdia irekiko du Galdakaok\nDeia.eus\t2021-01-09\tGALDAKAO. Koronabirusaren pandemiak kalte ekonomiko handiak eragin ditu ostalaritzaren sektorean. Hori dela eta, Galdakaoko Udalak sektoreari bideratutako dirulaguntzen deialdi berri bat zabaldu du. Asteartean, urtarrilak 12, deialdi horretan izena emateko epea irekiko da. Estatuko\nOstalaritzarako itzuli beharrik gabeko 403 laguntza eskaera jaso ditu Inguraldek\nDeia.eus\t2021-01-03\tBARAKALDO. Koronabirusaren pandemiak eragindako krisialdiak kalte ekonomiko handiak ekarri dizkio ostalaritzaren sektoreari. Hori dela eta, Barakaldoko Udalak itzuli beharrik gabeko 800 euroko dirulaguntzak eskaini zituen. Bada, dagoeneko 403 eskaera jaso ditu Inguraldek. Horietatik, 173 dagoeneko\nHiru dirulaguntza lerro\nSopelako Udalak 86.000 euro banatuko ditu hiru dirulaguntza deialdietan\nDeia.eus\t2020-11-05\tSOPELA. Koronabirusaren pandemiak garai ekonomiko txarra ekarri du. Hori dela eta, Sopelako Udalak 86.000 euroko aurrekontua bideratuko du dirulaguntzetara. Hiru laguntza lerro jarriko dira martxan: etxebizitzak alokairuan hartzeko diru-laguntzak (40.000 euro), gazteen autonomia pertsonala\n150.814 euro banatuko dira\nGetxoko Udalarekin kolaboratzen duten 39 eklartek laguntzak jasoko dituzte\nDeia.eus\t2020-10-25\tGETXO. Urtero bezala, Getxoko Udaleko Gizarte Kohesio sailarekin bat egiten duten 39 elkartek dirulaguntzak jasotzeko deialdia ireki egin da. Aurten Udalak 150.184 euro banatuko ditu ekimen honetan. Sei ildotan banatzen diren laguntzen helburu nagusiak dira "gizarte kohesio handiagoa\n500 euroko dirulaguntza Busturiako negozioentzako\nImanol Fradua / Busturia\t2020-08-12\tUdalak prestatutako laguntzak bateragarriak izango dira beste batzuekin\n1,5 milioi euro bideratu ditu Aldundiak dirulaguntzetara osasun-krisia hasi zenetik\nDeia.eus\t2020-08-06\tBILBO. Osasun-krisialdia hasi zenetik, Bizkaiko Foru Aldundiak 1,5 milioi euro eman dizkie lurraldeko enpresei. Laguntza horiek suspertze adimentsurako dirulaguntzen programaren barruan daude. Orain arte, 120 enpresari eman zaizkie laguntzak; hau da, guztira, 3 milioi euroko inbertsioa\nBediak 32.000 euro banatuko ditu\n– I. U.\t2020-08-06\tPandemiak enpresa txikiei, autonomoei, ostalaritzari eta familiei eragindako ondorioak arintzeko\nGaur ireki da\nZabalik dago Gizarte Larrialdietarako Laguntzak eskatzeko epea\nDeia.eus\t2020-07-23\tBILBO. Gaur goizean, hilak 23, ireki egin da 2020ko ekitaldirako Gizarte Larrialdietarako Laguntzak (GLL) eskatzeko epea. Bilboko Udalak abiarazitako laguntza hauek Udalaren webgunearen bidez eskatu ahal izango dira. Bilboko Udaleko Gizarte Ekintza\nMerkataritza sektoreko laguntzak Gernikan\n– I. F.\t2020-07-07\tGernika-Lumo – Gernika-Lumoko Merkataritzako Bulego Teknikoak (MBT) jakinarazi duenez, Eusko Jaurlaritzak dendetarako eta merkataritzarako\nKoronabirusaren krisialdiari aurre egiteko\nDirulaguntzak jasotzeko 560 eskabide jaso ditu Eibarko Udalak\nDeia.eus\t2020-07-06\tEIBAR. Koronabirusaren krisialdiak eragindako kalte ekonomikoak ahalik eta gehien gutxitzeko, Eibarko Udalak herriko enpresa txiki-ertainei eta autonomoei bideratutako dirulaguntzak eskuratzeko deialdia ireki zuen. Orain, 560 eskabide baino gehiago dituzte. Dirulaguntzak eskatzeko epea\nInguraldek 947 eskaera jaso ditu zabaldutako dirulaguntzen bigarren deialdian\nDeia.eus\t2020-07-03\tBARAKALDO. Koronabirusak eragindako krisialdiak ahalik eta eragin gutxien izan zedin, Inguraldek enpresa txikiak eta autonomoak laguntzeko eskaintzak zabaldu zituen, eta guztira 947 eskaera jaso egin ditu bigarren deialdi honetan. Horietako 836k errepikatu egin dute lehen deialdiari\n170.000 euro bideratuko dira\nEraikinak birgaitzeko laguntzak eskatzeko epea zabaldu du Barakaldok\nDeia.eus\t2020-06-25\tBARAKALDO. Eraikinak birgaitzeko eta igogailuak instalatzeko dirulaguntzak eskatzeko epea zabaldu egin du Barakaldoko Udalak. Epe hori hiru hilabetez egongo da zabalik. Etxebizitza eta Hirigintza Plangintza eta Kudeaketa Arloko zinegotzi Alfredo Retortillok proiektuaren nondik norakoak azaldu\nKultura sustatzeko laguntzak Gernikan\n– I. Fradua\t2020-06-24\tDiru-laguntzen deia zabalduko dute uztailaren 1ean, irailaren 30ean zarratzeko\nUnai Gonzalez\t2020-06-24\tJaurlaritzak onartutako deialdiak 350.000 euroko aurrekontua izango du\nEkainaren 30ean itxiko da\nKultura, kirol eta festa arloko dirulaguntzak eskatzeko epea berraktibatu du Laudiok\nDeia.eus\t2020-06-09\tLAUDIO. Laudioko Udalak kultura, kirol eta festa arloko dirulaguntzak eskatzeko epea aktibatu egin du berriro, eta ekainaren 30era arte iraungo du zabalik. 2020an kultura, kirol eta jai-programak egiteko diru-laguntzen egungo deialdia martxoaren hasieran onartu zuen Laudioko Udaleko


Berriak - Ikerketa eta oxigenoaren aplikazioa arreta medikoan\nIkerketa eta oxigenoaren aplikazioa arreta medikoan\nOxigenoa airearen osagaietako bat da. Kolorerik gabea, usainik gabea eta zaporerik gabea da. Oxigenoa airea baino astunagoa da. Baldintza estandarretan (0 ° C eta presio atmosferikoa 101325 Pa) 1,429g / L-ko dentsitatea du, eta uretan disolbagarria da. Hala ere, bere disolbagarritasuna oso txikia da. Presioa 101kPa denean, oxigenoa likido urdin argia bihurtzen da -180 at inguruan, eta elur malutak bezalako solido urdin argia -218 about inguruan.\nOxigenoa industria metalurgikoan, industria kimikoan, araztegien tratamenduan, osasunean, bizitza euskarrian, militarrean eta aeroespazialean eta abar erabiltzen da.\nOxigenoaren aplikazioa mediku eta osasun arretan honako hau da: ingurune hipoxiko, hipoxiko edo anaerobioetan erabiltzen den arnasketa hornitzea, hala nola: urpekaritza operazioak, mendizaletasuna, altuera handiko hegaldia, espazio nabigazioa, mediku erreskatea, etab.\nAldi berean, oxigenoa arnasteko aparatuak lehen sorospenetako neurri gisa erabiltzen dira eta beharrezkoa da erreskate taldeentzat eta anbulantzietan.\nTratamendu medikoetan eta bizitza mantentzeari dagokionez, oxigenoaren mekanismoa arteriaren odoleko oxigenoaren presio partziala maila normaletik gertu mantentzea da, hau da, 13,3kPa (100mmHg).\nOxigeno kontzentratzaile txikiaren etengabeko garapenarekin eta hobekuntzarekin, etxeko oxigenoterapia baieztatu da medikuntza klinikoan. Adineko gaixoentzako bereziki egokia da. Tratatutako gaixotasunen artean enfisema, bronkitis kronikoa, bronkio asma, tuberkulosiaren sekuentziak, interstizio pneumonia, bronkiektasia, biriketako minbizia eta abar daude.\nOxigenoa aplikatzeko ekipoak AngelBiss taldearen ikerketa norabide nagusietako bat da. Oxigeno kontzentratzaileen ekoizpen teknologia ezin hobea eta saldu osteko zerbitzu bikaina menderatu ditugu. Eta AngelBiss konpainia oxigeno kontzentradore baten fluktuazioan zentratzen den munduko lehenengoa da, eta lehenengoak orain arteko% 0,1eko fluktuazio tasa kontrolatu dezake (orain arte beste batez besteko industria mailan% 0,6 baino handiagoa da) . Aingeru mailako oxigeno kontzentratzailea eguneko 24 orduetan, astean 7 egunetan eta guztira 18.000 ordutan oxigenoa hornitzeko bermea partekatzen da.\nMezuaren ordua: 2020-03-03\n106. zenbakia, Shuanghe Road, Dianshanhu Town, 215345, Shanghai, Txina\nNori kezka dakiokeen, hemen iragarri dugu AngelBiss-en hiru webgune ofizial baino ez daudela, hau da, www.angelbisshealthcare.com, www.angelbisscare.com eta https://szcarvindu.en.made-in-china.com/. Autoa behar duzu ...\nAngelbiss-ek arrakastaz erregistratu zuen AEBetako tr ...\nAngelbiss mundu mailan ezaguna den marka ez ezik marka arduratsua ere bada. Ikerketa eta garapen teknologikoko produktu independenteak izatetik alderdi guztietan errekonozimendua lortzera arte gaude. Hau prozesua da ...\nKargagarria den zirkuitu eramangarriaren erosotasuna ...\nAngelbiss-ek karga daitekeen xurgatze makina eramangarri bat garatu du (AC, DC, bateriak): AVERLAST 25B. Angelbiss-ek xurgatzeko beste bi gailuren abantailak ez ditu soilik: gainezka egiteko babes sistema bikoitza ...\nAngelbiss-ek Germa bat erregistratu du ...\nAngelbiss mundu mailan ezaguna den marka ez ezik marka arduratsua ere bada. Produktu teknikoen ikerketa eta garapen propioetatik hasi eta alderdi guztiak aitortu arte. Hau etengabe hobetzeko prozesua da ...\nOxigeno sorgailuaren segurtasun fa sortu zen ...\n2020.11.05ean, Angelbiss-ek segurtasun porrotari buruzko eztabaida taldea sortu zuen Facebook plataforma sozialean. Zergatik sortu beharko genuke eztabaida talde bat oxigeno sorgailuen segurtasun hutsegiteei buruz? Gure azken bezeroek ...\nOxigeno kontzentradore eramangarri bat ...\nAngelbiss oxigeno kontzentradore eramangarriak 15.000 oinetan funtziona dezake. Angelbiss oxigeno kontzentratzaile eramangarria altuera handiko guneetan bizi diren bezeroek erabil dezaketela frogatzeko. 2018an, Angelbiss-en I + G taldea sp ...\nAngelBiss COOren Urte Berriko Mezua\nKaixo bazkide maiteak, Zuretzat eta gure negozioarentzat 2021. urte berri honetan, zorionak ere pozik gaude azken egunotan gure taldearentzat eta negozioarentzako urte berrien desioak izateagatik. Zenbait puntutan ikuspegi desberdinak izan ditzakegu, bu ...